Title: Vakuudeksi Eeva Teitti
Author: kuihar
Company: Heinolan kaupunki

Heinolan Rotaryklubi
Viikkokokous: lounaskokous
Kokousajankohta: 22.6.2010   klo  11.45 - 13
Kokouspaikka: Hotelli Kumpeli, Kartanokabinetti
Läsnä:  22 omaa jäsentä sekä kunniajäsen Kali Huttunen

•	Presidentti avasi kokouksen ja toivotti läsnäolijat tervetulleiksi kauden viimeiseen lounaskokoukseen. Läsnäoloprosentti kokouksiin on ollut hyvä. Vierailuja eri klubien kokouksiin olisi vieläkin suositeltavampaa tehdä. Onniteltavia: Risto Hiltunen, Pekka Järvinen, Jorma Laine, Kari Kiiskinen + Seppo Koivunen, Jyrki Patomäki, Veikko Laukama ja Markku Hakala.
•	Veli Launo muistutti Nuijanvaihdosta 2.7.  klo 19 vanhan seminaarin juhlasalissa. Laskutus lähetetään jo kesäkuun puolella. Ohjelmakortit jaettiin.
•	Veli Erkki Sovasto piti esitelmän oluen kulutuksesta. Sen hyödyistä erityisesti.  Olut tuottaa mielihyvää mukavana seurustelujuomana. Se sisältää mm. vitamiineja, antioksidantteja jne. Koht. oluen nauttiminen alentaa riskiä sairastua sydän- ja verisuonisairauksiin ja osteoporoosiin. Kohtuullisuus täyttyy kun noudatetaan  oman ja yhteiskunnan asettamia rajoja. 1-3 annosta/mies (1 annos 0,25 ml), naisilla puolet tästä. Elintavat on otettava kuitenkin huomioon yhteisvaikutuksissa. Hän luetteli useita terveyteen ja elämään vaikuttavia positiivisia vaikutuksia. Hänen siteeraamansa tutkimus suosittelee alkoholin kohtuu käyttöä mieluummin kuin kokonaan alkoholista kieltäytymistä. Jyrkin mielestä kohtuukäyttäjät elävät muutenkin kohtuullisesti.  Veli Mauno muistutti ympäristösaastuttamisesta oluen pakkausmateriaalieissa.
•	Presidentti päätti kokouksen klo 13.03

Vakuudeksi Eeva Teitti
                    2.sihteeri  

Heinolan Rotaryklubi
Viikkokokous: Heinolan kesäteatteri
Kokousajankohta: 15.6.2010  klo 19-21.30
Kokouspaikka: Heinolan kesäteatteri
Läsnä:  Klubin jäsenet aveceineen

Olimme seuraamassa Tiina Brännaren ohjaamaa GUYS and DOLLS- Enkeleitä Broadwaylla musikaalia liki 50 henkilön joukolla.
Musikaalissa esiintyivät mm.: Maria Lund, Sari Havas, Puntti Valtonen, Jussi Lampi ja Eero Saarinen.

Vakuudeksi Eeva Teitti
                    2. sihteeri

Heinolan Rotaryklubi
Viikkokokous: lounaskokous
Kokousajankohta: 8.6.2010  klo 11.45 - 13
Kokouspaikka: Hotelli Kumpeli, Kartanokabinetti
Läsnä:  30 omaa jäsentä ja vierailija Timo Rantanen Pohjoisesta klubista

•	Presidentti avasi kokouksen ja toivotti läsnäolijat tervetulleiksi. Antero Liusvaaraa onniteltiin. Rotarymatrikkelit jaettiin. Luettiin guvernöörin kuukausikirje. Jäsenmäärä on hieman laskenut piirissämme. Haminassa järjestetään rotari-motoristeille ajot elokuussa.  Tuleville virkailijoille on PETS maaliskuussa Jyväskylässä. 85,1 % oli klubimme huhtikuun osallistuminen. Lukion stipendit jaettiin Lyseolla (2kpl).
•	Päivän aiheena on klubineuvottelu. Veli Martti Kainulainen alusti klubien rekiteröinnistä. Meidän klubimme ei ole tällä hetkellä rekisteröity yhdistys. Rekisteröimättömyys aiheuttaa oikeudellisia ongelmia ja klubi on yhteisvastuullinen henkilökohtaisesti. Veli Martti kannatti rekisteröitymistä. Veli Harri Numminen korosti vielä PETSin suositusta rekisteröityä. Rekisteröitymätön klubi ei voi myöskään kerätä rahaa tai järjestää esim. arpajaisia. Asiasta keskusteltiin vilkkaasti. Läsnäolijat ehdottivat asian eteenpäinviemistä. Harri Numminen kertasi vielä yhteistä lehtiprojektiamme Pohjoisen klubin kanssa.
•	Veli Harri Numminen alusti klubin johtosuunnitelmaa: Tavoitteena on vahvistaa klubitasolla toimintamallia ja tehokkuutta sen toteuttamiseen. Meillä on 4 erilaista palveluväylää:

KLUBIPALVELU: viikkokoukset, jäsenet, ikäprofiili, toveruuden kasvattaminen
AMMATTIPALVELU: ammattiesitelmät, luokitekartta, yritysvierailut
YHTEISKUNTAPALVELU: paikalliset avustushankkeet, stipendit, vapaaoppilaspaikat, torin info-kioski
KANSAINVÄLINEN PALVELU: nuorisovaihto, gse-vaihto, kesävaihto, polio-projekti

Tulossa myös viides palveluväylä: UUDET SUKUPOLVET
Todettiin,että nuorempien jäsenten hankintaan ei voida enää vaatia johtavaa asemaa työpaikalla.

•	Ensi viikon tiistaina on vuorossa kesäteatteri – ei lounaskokousta.
•	Presidentti lopetti kokouksen klo 13.05

Vakuudeksi  Eeva Teitti
                     2. sihteeri

Heinolan Rotaryklubi
Viikkokokous: lounaskokous
Kokousajankohta: 1.6.2010  klo 11.45 - 13
Kokouspaikka: Hotelli Kumpeli, Kartanokabinetti
Läsnä: 28 omaa jäsentä, kunniajäsen Kali Huttunen, vaihto-oppilas Rachel Arayjo Santos, kesävaihto-oppilas Ida Salo ja vierailija Kari Markkanen Pohjoisesta klubista

•	Presidentti avasi kokouksen ja toivotti kaikki tervetulleiksi. Rachel pitää tämänkertaisin “esitelmän”. Kesäteatterilippuja on vielä muutama jäljellä. Varatut liput jaettiin ja maksukuitit on lähetetty s-postitse asianomaisille.
•	Ari Lääperi kertoi Rotarien nuorisovaihdosta: 1. tapa on olla vuoden vaihto-oppilaana jossain maassa. 2.tapa on kesävaihto  vastavuoroisesti, Suomesta lähtee oppilas johonkin maahan, josta vastaavasti tulee Suomeen sen maan oppilas n. kuukaudeksi, ja 3. vaihto on leirivaihto, jonka piiri järjestetään usein jonkun tietyn teeman puitteissa. 
•	Ida Salo kertoi tulevasta kesävaihdostaan Brasiliaan
•	Rachel kertoi vaihto-oppilasvuodestaan Suomessa ja itsestään. Aluksi hän kertoi kotimaastaan ja perheestään. Sitten Brasilian Rotareista, joka perustettiin 1922. Lopuksi hän näytti vuoden aikana otettuja valokuvia erilaisista matkakohteistaan vaihto-oppilasvuotensa aikana. Rachelille ojennettiin muistoksi kirja Suomesta ja viiri lähettäjäklubille. Rachel ja Ida saivat myös Heinola lippikset. Rachel kutsuttiin nuijanvaihtoon 2.7. Hän palaa kotimaahansa 5.7.2010
•	Kokous päättyi klo 12.55

Vakuudeksi Eeva Teitti
2. sihteeri

Heinolan Rotaryklubi
Viikkokokous:  Kevätretki
Kokousajankohta: 25.5.2010
Kokouspaikka: Retkikohde: Helsingin Vesi ja Helsingin energia
Läsnä: 21 omaa jäsentä avec. yht. n. 30

Retki oli kokopäiväretki, jonka veli Launo ansiokkaasti taas kerran järjesti.
Osallistujat totesivatkin, että on mukava käydä rotarien kanssa retkillä, koska paikat valitaan yleensä niin, ettei niihin muuten koskaan pääsisi tutustumaankaan. Kiitos Launo.

Vakuudeksi Eeva Teitti
2. sihteeri (poissaolevana)

Heinolan Rotaryklubi
Viikkokokous: lounaskokous
Kokousajankohta: 18.5.2010  klo 11.45 – 13 
Kokouspaikka: Hotelli Kumpeli, Kartanokabinetti
Läsnä:  23 omaa jäsentä, kunniajäsen Kali Huttunen ja esitelmöitsijä, vierailija Jukka-Pekka Kataja sekä Rachel vaihto-oppilas

•	Presidentti toivotti jäsenet tervetulleiksi kesäiseen kokoukseemme
•	Vierailijana ja esitelmöijänä MTK:sta J-P Kataja
•	Veli Launo muistutti vielä ensi viikon tiistain retkestä Helsingin veteen ja Helsingin energiaan.
•	Sirkku Orasmaa esitteli esitelmöitsijän
•	Esitelmän aihe oli EU ja sen maatalouspolitiikka:
                                     
EU:ssa on syytä pyrkiä vaikuttamaan niin paljon kuin mahdollista. Siellä ei tiedetä Suomen asioista mitään. MTK on se joka käytännössä hoitaa paikan päällä vaikuttamisen koskien maataloutta ja metsätaloutta. EU:n yhtenäinen valuutta ja maakohtainen talouspolitiikka on vaikea yhtälö. Nyt ollaan vaikeassa tilanteessa ja on jotain tehtävä. Integraatiota on vietävä pidemmälle. Ollaanko valmiita liittovaltio tyyppiseen yhteyteen? Markkinoiden vakauttaminen vaatii pysyviä pitkäkestoisia ratkaisuja ja euron arvostus palautuisi. EU:n parlamentin asema on nyt vahvistunut ja se on saanut lisää päätäntävaltaa. Eli oman eduskuntamme päätäntövaltaa rajataan EU:n taholta. Nykyinen EU:n ohjelmapolitiikka jatkuu vuoteen 2013. Nyt suunnitellaan mitä sen jälkeen tapahtuu esim. maatalouspolitiikassa. Maatalouspolitiikka on ollut EU:ssa tähänkin asti yhteistä politiikkaa. Suomi saa EU:lta rahaa maatalouspolitiikkaan. Muuta kautta emme rahaa takaisinpäin juurikaan saa. Siksi maatalouspolitiikka on tärkeä. Maataloutta tuetaan ruoan hinnan kohtuullistamiseksi ja samalla tuetaan elämää Kehä III:nkin ulkopuolella. Suomen osalta tuet ovat keskivertoa EU-maiden piirissä. EU:n parlamentti päättää minkälaista maataloutta EU:n alueella harjoitetaan. Siksi parlamenttiin pitää pyrkiä vaikuttamaan. Kansallinen yksimielisyys on maan etu EU:ssa. Esitelmä herätti runsaasti keskustelua. esim. Suomen metsätalouden hoidosta. Suomella on EU:ssa 4 henkilöä maa- ja metsätaloudessa, joista yhdellä kuuluu metsätalous. Tarkennukseksi vielä, että Suomi saa 1,4 miljardia euroa takaisin ja maksaa 1,7 miljardia. Nettomaksu on hieman kasvussa Suomen osalta. Uusi budjetti suuntautuu enemmän uusien jäsenmaiden tukemiseen. 
•	Presidentti lopetti kokouksen klo 13

Vakuudeksi Eeva Teitti
2. sihteeri

Heinolan Rotaryklubi
Viikkokokous: lounaskokous
Kokousajankohta: 11.5.2010  klo 11.45 - 13
Kokouspaikka: Hotelli Kumpeli, Kartanokabinetti
Läsnä: 28 omaa jäsentä ja kunniajäsen Kali Huttunen

•	Presidentti avasi kokouksen ja toivotti läsnäolijat tervetulleiksi. Onnittelimme syntymäpäiväsankareita: Harri Kuivalainen, Ari Lääperi ja Jouko Juurikkala
•	Veli Anjal Kailan kiitoskirje luettiin. Hän on täyttänyt 99 vuotta.
•	Kuvernöörin kuukausikirje käsiteltiin. Haitiin kerättiin 95 000 euroa meidän piirissämme.
•	Hallituksen kokous: uusi rahastonhoitaja on Sirkka Suomi (Juha Patrakka siirtyy vuodeksi Kuntaliiton palvelukseen Helsinkiin). Kujalan Pekalle myönnettiin vapautus 30.6. asti ja A-L Ridalle tämän vuoden loppuun
•	Veli Launo kertoi alustavasti ensi vuoden ohjelmasta ja muistutti kevätretkestä Helsingin Energiaan  25.5. alkaen klo 10 turistipysäkiltä. Ohjelma lähetetään s-postitse.
•	Esitelmän piti veli Tuure Suominen aiheena: Suomalainen kirjallisuus vuosisadan vaihteessa ja sen vaikutus suomenkieleen. Mainittiin mm. Järnefeldin koulu. Kämpissä kokoontunut taiteilijoiden ryhmä toi esille kalevalaisuutta ja suomalaisuutta. Kirjallisuus eli hyvin kiihkeää aikaa: Eino Leino jne . Uusromantiikka vaikutti voimakkaana. Lyyrinen runous alkoi kukoistaa: Eino Leino julkaisi n. sata erilaista teosta. Larin Kyösti oli aikansa riimittäjä, joka näkyy hänen laulujen sanoissa, Otto Manninen punnitsi jokaisen sanansa viileässä, surumielisessä runoudessaan, V.A. Koskenniemi julkaisi muutakin kuin runoutta, L. Onervan runotuotanto oli modernia elämänjanoa, Juhani Siljo eli lyhyen elämän – oli voimakkaasti esillä 1940 luvulle asti. Mainittiin Linnankoski laaja-alaisen, isänmaalisen kirjallisuuden tekijänä, Teuvo Pakkala, Ilmari Kianto- Punainen viiva ja Ryysyrannan Jooseppi. Joel Lehtonen runoilija ja sanomalehtimies – Putkinotko. A. Tietäväinen kuvaa järkyttävästi vuosisadan vaihdetta, Maiju Lassila – Tulitikkuja lainaamassa, sittemmin agitaattori (Untola). jne jne Työväen poliittiset johtajat harrastivat aktiivisesti kirjoittamista. Esim  Kössi Kaarta. Erityisesti korostettiin Juhani Ahon kirjallista tuotantoa. Itsenäistymisen aikana kirjoittaminen ja sen levittäminen oli tapa toimia -kuinkahan nykyajan käy, kun kirjoittaminen on niin vähäistä nykyään.. Lopuksi luettiin runo Kati AM:n teoksesta.
•	Presidentti lopetti kokouksen  klo13

Vakuudeksi Eeva Teitti
2. sihteeri

Heinolan Rotaryklubi
Viikkokokous: lounaskokous
Kokousajankohta: 4.5.2010   klo 11.45 - 13
Kokouspaikka: Hotelli Kumpeli, Kartanokabinetti
Läsnä: 33 omaa jäsentä ja kunniajäsen Kali Huttunen sekä esitelmöitsijä Osmo Laurila Heinolan riistanhoitoyhdistyksestä

•	Presidentti avasi kokouksen ja toivotti läsnäolijat tervetulleiksi. Onnittelimme Helena Huumosta ja Ari Lääperiä syntymäpäivien johdosta
•	Veli Harri Numminen muistutti tulevasta Itä-Hämeen liitteestä, johon toivotaan jäsenien ilmoituksia
•	Seuraava hallituksen kokous on torstaina 6.5.2010
•	Osmo Laurila kertoi suurpedoista. Karhuja on Suomessa n. 130. Heinolan seudulla 1 – 4. Susia Heinolan seudulla on 1 - 2, ahmoja 1-3, ilveksiä piirin alueella on n. 300. Katselimme DVD-esityksen pedoista, nimenomaan karhusta. Karhu on kaikkiruokainen, enimmäkseen kasvissyöjä. Karhu ottaa ruoan sieltä mistä sen saa, myös ihmisten läheltä. Jos me haluamme, että petoja on olemassa, on meidän sopeuduttava sen tapoihin. Ärsyyntynyt karhu pitää päänsä alhaalla  ja heiluttaa itseään. Kitakin voi olla auki. Yleensä karhu pelkää ihmistä, mutta voi ärsyyntyneenä tappaa meidät.  Se puolustaa aina pentujaan ja yleensä ruokaakin. Nuori karhu kiipeä usein vaaratilanteessa puuhun. Hirvestys lisää karhun ja metsästäjien sekä koirien kohtaamisia. Karhu hyökkää aina ihmistä kohti neljällä jalalla. Jos karhu nousee kahdelle jalalle, se vasta tutkailee tulannetta. Karhu tekee aina ns. valehyökkäyksiä ennen varsinaista hyökkäystä. Karhu on erittäin vaikea tappaa ampumalla. Yleensä jos karhu on tappanut ihmisen, on kuvioissa ollut myös koira, tai karhu on puolustanut pentujaan. Luonnontilaisia karhuja on vaikea nähdä muualla kuin ns. karhusafareilla, joita Suomessa järjestetään mm. Kuhmossa. Karhu voi olla metsässä hyvinkin lähellä ihmistä, muttei näyttäydy. Esitelmä herätti mielenkiintoisia kysymyksiä.
•	Presidentti lopetti kokouksen klo 13

Heinolan Rotaryklubi
Viikkokokous: lounaskokous
Kokousajankohta: 27.4.2010  klo 11.45 - 13
Kokouspaikka: Hotelli Kumpeli, Kartanokabinetti
Läsnä: 35 omaa jäsentä sekä vierailijat Kirsti Tuusjärvi ja Jari Niemi molemmat Pohjoisesta klubista

•	Presidentti avasi kokouksen Valtakunnallisena Veteraanipäivänä toivottaen kaikki jäsenet tervetulleiksi kokoukseen. Onnittelut saivat veli Veikko Koivisto ja Djamshid Farshid. Presidentti toi terveiset piirikonferenssista Valkeakoskelta. Sisko Sirkku Orasmaa oli saanut siellä kunniamaininnan presidenttikaudestaan 2008-2009. 
•	Veli Harri Numminen muistutti Itä-Hämeen lisälehden teosta syksyllä. Siihen kaivataan klubin jäsenten ilmoituksia. Lisälehti on yhteinen Pohjoisen klubin kanssa ja sillä kerätään varoja jaettavaksi johonkin paikalliseen projektiin. Tarkoitus on lisätä rotary-tunnettuutta Heinolassa. Pohjoisen klubin tuleva presidentti myötäili veli Harria.
•	Esitelmän piti veli Jouko Juurikkala. Esitelmä käsitteli metsänhoiden – erityisesti hakkuiden- yhteydessä huomioon otettavia seikkoja.  On erityisen tärkeää suunnitella metsäajotiet huolella, ettei aiheuteta tarpeetonta tuhoa metsälle. On hyödynnettävä maaston muodot ja ominaisuudet. Kulkuväylän voi laittaa vaikka ojan reunoja pitkin niin, että oja jää telaketjujen väliin. Jouko havainnollisti esitystä mielenkiintoisin kuvin. Hän muistutti vielä, että esim. kuusen juuret kulkevat maan pinnan suuntaisesti ja näin ollen vaurioituvat helposti raskaiden ajoneuvojen alla. Kulkureitti on mietittävä tarkasti tällaisissa tapauksissa. Esitelmä oli erittäin mielenkiintoinen ja herätti keskustelua.
•	Presidentti lopetti kokouksen klo 13

Vakuudeksi    Eeva Teitti
 2. sihteeri 

Heinolan Rotaryklubi
Viikkokokous:  Teatterimatka
Kokousajankohta: 21.4.2010  17.30 – 23.45
Kokouspaikka: Helsingin kaupunginteatteri
Läsnä: n.50 jäsentä avec

•	Teimme teatterimatkan Helsingin kaupunginteatterin Pikku näyttämölle katsomaan Kvartetti-nimistä kappaletta. Näyttelijöinä oli Kyllikki Forssell, Ritva Valkama, Antti Litja ja Lasse Pöysti. Ohjaus Neil Hardwick. Väliajalla joimme kahvit.
•	Matkalle mahtui 50 henkilöä = linja-autollinen
•	Lähtö klo 16.45 ja paluu n. 23.45
•	Kiitos veli Launolle matkan järjestelyistä

Vakuudeksi   Eeva Teitti
2. sihteeri

Heinolan Rotaryklubi
Viikkokokous: lounaskokous
Kokousajankohta: 13.4.2010  klo 11.45 - 13
Kokouspaikka: Hotelli Kumpeli, Kartanokabinetti
Läsnä: 27 omaa jäsentä ja vaihto-oppilas Rachel

•	Presidentti avasi kokouksen ja totesi kevään jo olevan pitkällä. Pekka Saarela toivotettiin tervetulleeksi joukkoomme
•	Onnittelut Anjal Kaila (99 v.) ja veli Launo
•	Harri Numminen kertoi Torin Info-kioskin toiminnasta, jonka kustannuksiin klubimmekin osallistuu 500 eurolla. Pohjoisen klubin kanssa on suunnitteilla Rotary-tietouden levittäminen liittämällä Itä-Häme lehden väliin n. 4 sivuinen liite. Kyseisellä liitteillä kerättäisiin rahaa hyväntekeväisyyteen.
•	Launo Tuura kertoi ensi viikon teatterimatkasta ja lupasi laittaa s-postitse kaikille aikataulun. Kevätretki Helsingin Energiaan tapahtuu 25.5.2010
•	Ohjelmamuutos 1.6. on Rachelin esitys
•	Veli Pekka Saarela kertoi itsestään ja sanoi tulevansa mielellään takaisin joukkoomme
•	Veli Jyrki Patomäki piti esitelmän aiheesta: metsän säästöpuista. Esim. helmipöllö hyötyy näistä ratkaisevasti. 1958 ja 1991 sekä 2009 ovat olleet Jyrkin mukaan runsaita pöllövuosia. Pöllö pesii mielellään hakkuuaukeilla. Samoin tekee palokärki, joka tekee useita koloja vuoden mittaan. Puuhun koverrettu kolo toimii vuosikymmeniä. Telkkä hyötyy myös näistä koloista. Samoin viirupöllö, joka hyödyntää kolon kohdalta katkenneen puun tynkää. Varpuspöllö käyttää käpytikan koloja ruoan varastointipaikkoina. Kolopuiden merkitys siis kasvaa. Käpytikan koloissa pesii monet linnut. Töyhtötiainen tekee myös koloja, joita muutkin linnut hyödyntävät. Hömötiainen, kolontekijä sekin, ei tahtonut selvitä viime talvesta johtuen jäätyneistä puista, joista on mahdoton löytää hyönteisiä. Teeri syö mielellään avoimien paikkojen puissa – säästöpuissa. Luonnon kannalta huonoimmat puut ovat arvokkaimpia. Yleensä haapa ja raita ovat halutuimpia. Säästöpuut suojelevat myös toukkia ja kääpiä ja  ne kannattaa siis säästää. Jyrki vastaili moniin kysymyksiin.
•	Kokous päättyi klo 13.05

Vakuudeksi
Eeva Teitti
2. sihteeri

Kokousajankohta:     06.04.2010 päiväkokous klo 11.45…13.00
Kokouspaikka:          Hotelli Kumpeli, yläkerran kulmakabinetti
Läsnä:                         26 omaa jäsentä sekä yksi kunniajäsen  (Kali Huttunen).

•	Presidentti avasi kokouksen klo 12.25 ja toivotti kaikki veljet ja sisaret tervetulleiksi huhtikuun ensimmäiseen kokoukseen.
•	Presidentti onnitteli veli Mauno Laaksoa syntymäpäivän johdosta.
•	Presidentti luki kuvernöörin kuukausikirjeen. Klubimme on petrannut läsnäoloissa ja helmikuun läsnäoloprosenttimme oli 89 %. Presidentti kiitti klubilaisia aktiivisesta osallistumisesta.
•	Veli Markku Hakala on pyytänyt läsnäolovapautusta huhti – toukokuulle työkiireiden johdosta. Vapautus myönnettiin.
•	Veli Djamsid pyysi, että klubi muistaisi kunniajäsen Anjal Kailaa hänen täyttäessään 99 vuotta. Presidentti kiitti Djamsidia muistutuksesta ja lupasi toimia ehdotuksen mukaisesti.
•	Esitysvuoro oli veli Markku Hakalalla. Hänen poissa ollessa esityksen piti veli Launo Tuura. Esitys kertoi Iranin ydinenergiatilanteesta. Esityksen oli tehnyt Sotakorkeakoulun tutkija Stefan Forss. 
•	Presidentti kiitti Launoa mielenkiintoisesta esityksestä, joka herätti myös paljon keskustelua.
•	Presidentti päätti kokouksen klo 13.05.

Marko Pakarinen
1. sihteeri

Heinolan Rotaryklubi
Viikkokokous
Kokousajankohta:	30.3.2010  lounaskokous  klo 11.45…13.00
Kokouspaikka:	Hotelli Kumpeli, 1. krs Kartanosali
Läsnä:	39 varsinaista jäsentä, 
	2 kunniajäsentä (Kali Huttunen ja Jussi Ranta)
.		
•	Presidentti Tapio Korhonen avasi kokouksen klo 12.24  ja toivotti läsnäolijat tervetulleiksi.
•	Presidentti otti avauspuheessaan esiin Reuman nykytilanteen ja pahoitteli tehtyä päätöstä.
•	Keskustelua Reumasta	
o	Martti Nissilä: Reuman entisenä asiantuntijalääkärinä toi esiin oman mielipahansa saavutettujen tulosten alasajautumisesta ja haikeutensa Reuman sairaalan lopettamisesta. Kertoi myös jo jonkin aikaa kestäneestä hiljaisesta talousahdingosta ja sen aiheuttamasta “purkautumisesta”.
o	Matti Seppä: Kaupunginhallituksen jäsenenä toi esiin jo pidemmän aikakauden (pari vuotta) hiipimisesta ja kertoi myös konkurssipäätöksestä käydyista keskusteluista eri tahojen kanssa ja päätöksen perusteista.
o	Jouko Juurikkala: Kumpi on tärkeämpää erikoissairaanhoidossa, talous vai laatu.
o	Kalevi Peltola: Kaattarin nimi on usein esiintynyt kirjoittelussa. Mikä on hänen kuvionsa asiassa, kun esittää uusia näkymiä Reuman tilanteessa?
o	Seppä vastasi: Suomessa on kyllä jo runsaasti yksityissairaaloita, joten on hyvin epätodennäköistä saada Kaattarin esittämiä toimia Reuman sairaalatiloihin.
o	Teuvo Maijala: Tehdystä päätöksestäkin näkee sen poliittisen idean, että tähdätään kaikissa toiminnoissa suuriin kasvukeskuksiin ja sitähän Heinola ei ole.
•	Kesäteatteriin  varatut 60 paikkaa on täynnä ja Juha Patrakka lunastaa liput vielä maaliskuun viimeisenä päivänä. Lippijen jako ja laskutus tapahtuu huhtikuun ensimmäisella tai toisella viikolla.
•	ESITELMÄ:  Esitelmävuorossa oli esitysvuorojen muutosten seurauksena Launo Tuura aiheena energia-asiat ja lähinnä hiilidioksiidivähennystavoitteiden edellyttämä kivihiilen korvaaminen uusiutuvilla polttoaineilla – tässä esityksessä metsähakkeella. Esityksen muistiinpanot jäivät 2. sihteerin sijaiselta kirjaamatta tietystä syystä. Esitys on nähtävänä klubin nettisivuilla. 
•	Presidentti päätti kokouksen klo 13.05.

Launo Tuura
2. sihteerin sijainen 

Heinolan Rotaryklubi
Viikkokokous: lounaskokous
Kokousajankohta: 23.3.2010  klo 11.45 - 13
Kokouspaikka: Hotelli Kumpeli, Kartanokabinetti
Läsnä: 27 omaa jäsentä, vierailijana Antti Bergman Pohjoisesta klubista ja esitelmöitsijä Anja Vahteristo-Järvinen
  
•	Presidentti avasi kokouksen pahoittelemalla Reumasairaalan viimeviikkoista konkurssi-ilmoitusta ja toivotti klubilaiset tervetulleiksi kokoukseen.
•	Pekka Saarela on valittu klubimme jäseneksi
•	Harri Numminen toi terveiset Vääksyssä pidetystä PETS-koulutuksesta:
Klubeille toivotaan pitkäntähtäimen toimintaa. Nuorisovaihdossa voi kaksi klubia toimia yhdessä. Pohjoisen klubin kanssa voitaisiin toteuttaa joku paikallinen yhteishanke esim. terveysliikunnan alalta. Torilla kesäisin auki olevaan Info-kioskiin toivottiin myös osallistuttavan
•	Veikko Laukama toi Hartti ja Eve Hämäläisen terveiset adressien historiasta. Pyritään tallentamaan arkistoon skannattuina kaikki Eve Hämäläisen piirtämät adressit.
•	Esitelmän piti Anja Vahteristo-Järvinen Heinolan Rantakaavoituksesta:
1993 tehtiin aloite osayleiskaavasta neljässä osassa toteutettavaksi. Ruotsalaisen rantaosayleiskaavaa aloitettiin työstää 2007 . Siinä määritetään mm. kuinka monta mökkiä saa rakentaa muunneltuun rantaviivaan nähden.
Alle 2 hehtaarin saarelle ei saisi rakentaa ollenkaan.Savisaaressa saa olla nykyiset mökit (2 kpl). Muistutuksia ehdotukseen on jätetty yli 70 kpl. Valtuustoon esitys toivotaan elokuuhun mennessä.
•	Esitelmä herätti runsasta keskustelua.
•	Presidentti lopetti kokouksen klo 13.

Vakuudeksi   Eeva Teitti
2. sihteeri

Heinolan Rotaryklubi
Viikkokokous: lounaskokous
Kokousajankohta: 16.3.2010   klo 11.45 - 13
Kokouspaikka: Hotelli Kumpeli, Kartanokabinetti
Läsnä: 32 omaa jäsentä sekä kunniajäsenet Kali Huttunen ja Jussi Ranta

•	Presidentti avasi kokouksen ja toivotti läsnäolijat tervetulleiksi
•	Juha Patrakkaa onniteltiin 50-vuotispäivän johdosta
•	Hallituksen kokouksesta: Tapio Aaltoselle myönnettiin ero ja Pekka Saarelaa on ehdotettu klubimme jäseneksi
•	Launo kertoi naapuriklubimme ja Kansallisten Seniorien syksyisestä Unkarin matkasta
•	Jouko Juurikkala kertoi talvisodan päättymisestä Heinolassa. Katukuvassa näkyi toinen siirtolaisaalto. Käkisalmesta tuli paljon väkeä. Heidän majoittamisensa oli jonkinkinlainen tehtävä.
•	Esitelmän piti veli Kari Kiiskinen aiheena Sahalinja Heinolasta Japaniin
Orvis corp. on Japanin toiseksi suurin sahuri. Heillä on kaksi sahaa Japanissa.
Heinolan Sahakoneet pystyi tarjoamaan automaation ja mekaniikan, mikä ei ole kovinkaan yleistä. Kaupanhieronta vei neljä vuotta. Orviksen raakaaine tulee pelkästään Uudesta Seelannista laivalla. Raaka-aine maksaa sahalle 100 euroa kuutio. Rungon pituus on 12 metriä. Linjassa on 22 leikkuria pystysuorassa ja 4 vaakaleikkuria. Tuotannossa jopa 500 erilaista tuotetta samanaikaisesti. Yksi tukki voidaan leikata 165 kappaleeseen. Tuotanto 200 000 mottia vuodessa. Sahalinjassa 1 operaattori. Työ Japanin sahalla alkaa joka aamu henkilökunnan aamuvoimistelulla. 17500 tuntia vei linjan valmistus Heinolan tehtaalla ja 5000 tuntia lisäksi paikanpäällä Himejissä, Japanissa. 
Tukkien koko on laitteiden käsittelykyvyn rajamailla. Paitsi lautaa myös haketta tehdään siellä. Puru viedään karjan aluseksi. Vihkiäistilaisuus oli mieleenpainuva – kiitostauluineen. Saha työllistää 60 henkilöä, tavara myydään pääosin Japaniin. Laitoksen koko kustannus 25 MEUR. Heinolan osuus 6 MEUR. Yhtiön tuotanto kolminkertaistui uuden laitoksen johdosta.
•	Esitelmä aiheutti runsasta keskustelua.
•	Presidentti lopetti kokousen klo 13.03

Vakuudeksi   Eeva Teitti
2. sihteeri

Heinolan Rotaryklubi
Viikkokokous: lounaskokous
Kokousajankohta: tiistai 9.3.2010    klo 11.45 - 13
Kokouspaikka: hotelli Kumpeli, Kartanokabinetti
Läsnä: 34 omaa jäsentä ja kunniajäsen Kali Huttunen

•	Presidentti avasi kokouksen ja toivotti läsnäolijat tervetulleiksi
•	Heinolassa järjestetään 11.3. “Johtaminen muutoksessa” tilaisuus Heinolan Lukiolla. Sisar Sirkku hoitaa esitelmävuoronsa myöhemmin keväällä 
•	Veli Mauno Laakso piti esitelmän aiheesta Heinola 50-vuotta sitten.           Laakson perhe tuli junalla aikoinaan Heinolaan, tie n:o 140 oli tuolloin päällystämätön soratie (ennen tie n:o 5). 
Hän näytti vanhoja Heinolan kuvia: sähkölaitoksen vanhasta varastosta       virran varrella, joka oli ollut myös viinatislaamona, 
1968 Matkustajajunaliikenne loppui Heinolasta, edelleen kuvia Sepänniemestä, vanhasta rautatiesillasta, maantiesillasta, Kymen rannasta kaivon luota, talvisesta Heinolasta, maisemakuva virrasta siltoineen, keskustasta 1960-luvulta, torista vuodelta 1960, jolloin se oli vielä hiekkapintainen, tohtori Kivisen talosta, vanhasta kirjastosta, joka oli ollut aiemmin vankilana ja paloasemanakin – nykyisin työterveysasema, uitosta, Tommolasta yhteiskoulun maastosta, kylpylärakennuksesta tenniskenttineen uimarantoineen, vesikelkkamäkineen (kuva vuodelta 1930)
•	Presidentti lopetti kokouksen klo 13

Vakuudeksi   Eeva Teitti
2. sihteeri

Heinolan Rotaryklubi
Viikkokokous: lounaskokous
Kokousajankohta: 2.3.2010 klo 11.45 - 13
Kokouspaikka: Hotelli Kumpeli, Kartano-kabinetti
Läsnä:    31 omaa jäsentä, kunniajäsen Kali Huttunen ja vierailijana Karl-Erik Ek Pohjoisesta klubista

•	Presidentti avasi kokouksen ja toivotti läsnäolijat tervetulleiksi
•	Guvernöörin kuukausikirje luettiin. Luku- ja kirjoitustaidon edistäminenrotarien tehtävänä tällä hetkellä
•	92 260 euroa tuotti rotarien Haitin keräys
•	Tammikuun läsnäoloraportti : 95,1 %
•	Esitelmän piti veli Heikki Mäkilä aiheenaan DAZIDE- yritys. Yritys perustettiin v.2009 kolmen henkilön innovaation tuloksena. Yritys on konsulttifirma joka on asiakkaiden innovaatiopartneri. Yritys toimii osaamissijoittajana asiakasyrittäjille. Se tarjoaa myös väliaikaista johtamista asiakasyrityksissä. Se pyrkii v.2015 olemaan paras innovaatiopartneri.        Yritys pyrkii verkostoitumaan niin ettei vakituista henkilökuntaa tarvitse palkata paljoa. Se pyrkii mukaan aloittaviin ja kasvaviin yrityksiin ympäri maailman.
•	Presidentti lopetti kokouksen klo 13

Vakuudeksi  Eeva Teitti
2. sihteeri

Heinolan Rotaryklubi
Viikkokokous: lounaskokous
Kokousajankohta: 23.2.2010  klo  11.45 -13
Kokouspaikka: hotelli Kumpeli, kartanokabinetti 
Läsnä:31 omaa jäsentä, kunniajäsen Kali Huttunen ja vierailija Pertti Suokas Nastolasta

•	Presidentti avasi kokouksen ja toivotti läsnäolijat tervetulleiksi
•	Presidentti onnitteli 60-vuotta täyttävää veli Lasse Liukkoa ojentamalla
             hänelle rotarylautasen merkkeineen. Veli Lasse kiitti huomionosoituksesta
•	Esitelmän piti veli Veikko Laukama. Hän on kerännyt runsaasti klubimme kuvia eri lähteistä apunaan jäsenistömme, rouviemme, naapuriklubimme ja
Itä-Häme lehden arkistot. Kuvia on nyt n. 400. Veli Veikko on käsitellyt vanhat kuvat digitaalisesti ja lisännyt niihin tekstit ennen albumiin laittoa.
Kävimme klubimme historiaa läpi katselemalla eri tilaisuuksista otettuja 
kuvia.
•	Presidentti kiitti veli Veikkoa valtaisasta työstä ja mielenkiintoisesta 
esityksestä.
•	Presidentti lopetti kokouksen klo 13.00

Vakuudeksi     Eeva Teitti
2. sihteeri  

Heinolan Rotaryklubi
Viikkokokous:  Kirkkoilta
Kokousajankohta: 15.2.2010   klo 18.00 – 20.00
Kokouspaikka: Heinolan kirkko ja Vanha pappila
Läsnä: n. 40 omaa ja Pohjoisen klubin jäsentä avec

•	Veli Kalevi Peltola toivotti kaikki tervetulleiksi joka vuotiseen kirkkoiltaamme ja korosti ystävyyden merkitystä niin rotareina kuin muutenkin
•	Veli Aslak Kettunen vertaili rotariutta ja kristillisyyttä
•	Piispa Seppo Häkkinen laskeudutti meidät kirkolliseen paastonaikaan
•	Kirkkokuoro lauloi ed.o. esitysten välissä
•	Ohjelma jatkui teeiltana Vanhassa pappilassa. Tarjoilusta vastasi talon emännän lisäksi Sirkka-Liisa Peltola
•	“Kolehti” kerättiin Yhteisvastuun hyväksi
•	Veli Kalevi kertoi pappilan historiasta
•	Piispa Häkkinen kertoi “Vuosi valjaissa” teemalla omasta elämästään  viimeisen vuoden aikana. Samalla hän kertoili piispan työnkuvasta ja tulevasta arkkipiispan vaalista, jossa hän on ehdokkaana  yhtenä seitsemän joukossa. Vaalin ensimmäinen vaihe on 18.2..2010
•	Lopuksi presidentti , veli Tapio kiitti tapahtuman järjestelyistä veli Kalevia ja emäntiä. Veli Jussi Ranta ojensi kiitoksena ja jäähyväisinä veli Sepolle klubimme viirin. Yhteisenä toiveenamme on, että vuosittainen “Seppo-piispan” ilta jatkuisi.
•	Lopuksi lauloimme yhteisesti virren “Maa on niin kaunis”.
•	Tilaisuus päättyi klo 20.00

Vakuudeksi   
Eeva Teitti
2. sihteeri

Heinolan Rotaryklubi
Viikkokokous: lounaskokous
Kokousajankohta: tiistai 9.2.2010  klo 11.45 - 13
Kokouspaikka: hotelli Kumpeli, Kartanokabinetti
Läsnä: 27 omaa jäsentä ja kunniajäsen Jussi Ranta. Vierailijoina Heimo Nummela Espoo-Tapiolasta ja Jukka Koski Pohjoisesta klubista

•	Presidentti avasi kokouksen ja kertoi kuvernöörin terveiset ja kiitokset Haitin                    
      keräyksen onnistumisesta. Piirimme on saanut kasaan n. 17 000 euroa.
•	Läsnäoloprosenttimme on 74,9 % tähän mennessä
•	6.3. on Jämillä Lumi- Golf tapahtuma
•	Heimo Nummela toi terveisensä Espoo-Tapiolan Rotaryklubista
•	Tuomo Vesikkoa onniteltiin syntymäpäivän johdosta
•	Katselimme toisen puoliskon A.F. Airon äänitteestä 32 vuoden takaa
•	Presidentti päätti kokouksen klo 13.10

Vakuudeksi   Eeva Teitti
2.sihteeri 

Heinolan Rotaryklubi
Viikkokokous: lounaskokous
Kokousajankohta: tiistai 2.2.2010  klo 11.45 – 13.00
Kokouspaikka: Hotelli Kumpeli, Kulmakabinetti
Läsnä: 31 varsinaista jäsentä ja kunniajäsenet Kali Huttunen ja Jussi Ranta. Vierailija Ari Ripatti Pohjoisesta klubista

Presidentin sijaisena Sirkku Orasmaa toivotti läsnäolijat tervetulleiksi.
Hän onnitteli 70 vuotta täyttänyttä Juha Mäki-Kuuttia ja ojensi onnittelulautasen hänelle
Kirkkoilta Heinolan kirkossa on maanantaina 15.2.2010 klo 18. Piispa Seppo Häkkinen tuo tervehdyksen tilaisuuteen. Lopuksi on teetarjoilu yhteisvastuun hyväksi Vanhassa pappilassa
Kuuntelimme äänitteen A.F. Airosta osa 1.
Kokous päättyi klo 13

Vakuudeksi 
Eeva Teitti
2. sihteeri

Heinolan Rotaryklubi
Viikkokokous
Kokousajankohta:	26.1.2010  lounaskokous  klo 11.45…13.00
Kokouspaikka:	Hotelli Kumpeli, 1. krs Kartanosali
Läsnä:	26 varsinaista jäsentä, 
	2 kunniajäsentä (Kali Huttunen ja Jussi Ranta).	
	
•	Presidentti Tapio Korhonen avasi kokouksen klo 12.20  ja toivotti läsnäolijat tervetulleiksi.
•	Avauspuheessaan presidentti totesi, että rotaritietouden kuukauden viimeisenä aiheena on ilmastonmuutos. Suomen Rotary on antanut kaikille klubeille kehoituksen ottaa tämä ilmiö käsiteltäväksi ja on julkaissut asiasta kirjasen. Kirjanen on jo osin jaettu jäsenille, lisäpainos on tulossa.
•	Presidentti tiedotti, että 2. klubimestari Tuomo Vesikko on nimitetty Hollolan kunnan palvelukseen ja on siten estynyt hoitamaan klubitehtäväänsä. Tilalle valitaan loppukaudeksi toinen henkilö.
•	Kirkkoilta pidetään 15.2. klo 18.00 alkaen Heinolan kirkossa. Läsnä piispä Häkkinen. 
•	Huhtikuun teatterimatkaan (Kvartetti) on jäljellä 7 paikkaa 50:stä.
•	Kesäteatteriin on varattu 60 paikkaa.
•	ESITELMÄ:  Esitelmän  aiheena  oli ilmastonmuutos. Esitelmä oli jaettu kahteen osaan. Ensimmäisessä osassa Jyrki Patomäki selvitteli muutoksen aiheuttamia mekanismeja luonnossa ja vaikutuksia luontoon.  Toisessa osassa Launo Tuura esitti muutamia otteita presidentin mainitsemasta kirjasesta ja sen jälkeen energiankäytön aiheuttamista vaikutuksista ilmastonmuutoksen kiihtymiseen. Varsinkin bioenergian käytön voimakas lisääntymisellä saattaa olla väärin toteutettuna jopa muutoksen nopeutumista vähenemisen sijaan.
•	Presidentti päätti kokouksen klo 13.04.

Launo Tuura
2. sihteerin sijainen

Heinolan Rotaryklubi
Viikkokokous
Kokousajankohta:	19.1.2010  lounaskokous  klo 11.45…13.00
Kokouspaikka:	Hotelli Kumpeli, 1. krs Kartanosali
Läsnä:	30 varsinaista jäsentä, 
	1 kunniajäsentä (Kali Huttunen)
	
•	Presidentti Tapio Korhonen avasi kokouksen klo 12.24  ja toivotti läsnäolijat tervetulleiksi.
•	Presidentti otti avauspuheessaan esille haitin maanjäristyksen aiheuttaman katastrofitilanteen. Suomen Rotareilta on tullut hyvin kiireinen pyyntö osallistua piireittäin kaikki klubit mukaanlukien avustustoimintaan.  Avustustavaksi on esitetty ns. Shelter-boxien hankinta periaatteella 1 boxi per klubi.Boxi sisältää 10 hengen teltan, huovat, ruokailuvälineitä ja astioita, vedenpuhdistuslaitteen, lasten leikkivälineitä ym. Yhden boxin hinta on kaikkineen 556 €, millä hinnalla boxi menee perille asti. Avustushanketta hoitaa piiri 1400, jonka tilille raha toimitetaan. Suomen tavoite on 200 boxia.
•	Klubin hallitus on yksimielisellä päätöksellä päättänyt osallistua hankkeeseen. Summa on tällä päivämäärällä (19.1.2010) maksettu klubin tililtä. Tämä saatettakoon klubin kokouksessa tiedoksi.
•	Rotariveli Pekka Järvisen aloitteesta klubin hallitus on päättänyt lahjoittaa Konsulin asuntolan “kuntoradalle” liikuntavälineeksi kuntopyörän. Pyörä toimitetaan tällä päivämäärällä (19.1.2010) kohteeseen. Pyörän hinta on pyöreästi 300 €. Presidentti, Pekka Järvinen ja klubimestari luovuttavat. Tämä tiedoksi klubin jäsenille.
•	Kirkkoilta pidetään 15.2. klo 18.00 alkaen Heinolan kirkossa. Läsnä piispä Häkkinen. 
•	Huhtikuun teatterimatkaan (Kvartetti) on jäljellä 11 paikkaa 50:stä.
•	Kesäteatteriin on varattu 60 paikkaa.
•	ESITELMÄ:  Esitelmävuorossa oli rotarisisar Helena Huumonen aiheenaan toimialansa kaikkia yrityksiä koskevat tilastot materiaalihinnoista, tilauksista ja volyymeista. Toinen osa esityksestä koski kuluttajatutkimuksia, joilla tilastoidaan eri yritysten tunnettuutta, luotettavuutta ja ties mitä. Tutkimuksia suorittavat Taloustutkimus Oy, Finpanel etc. Esitysn tempaisi niin mukaansa, että sihteeriltä jäi muistiinpanot kovasti hatariksi
•	Presidentti päätti kokouksen klo 13.05.

Launo Tuura
2. sihteerin sijainen

Heinolan Rotaryklubi 
Viikkokokous: lounaskokous
Kokousajankohta: 12.1.2010  klo 11.45 – 13.00
Kokouspaikka: Hotelli Kumpeli, Kartanokabinetti
Läsnä: 39 omaa jäsentä ja kaksi kunniajäsentä(Kali Huttunen ja Jussi Ranta)  

•	Presidentti avasi kokouksen ja toivotti kaikki tervetulleiksi vuoden ensimmäiseen kokoukseen
•	Hallituksen kokouksen päätös: lahjoitetaan kuntopyörä Palvelutalo Konsuliin
•	Jyränkölän keräykseen olimme lahjoittaneet 171,40, josta sisar Sirkka esitti kiitokset
•	Kuvernöörin terveiset luettiin
•	Syntymäpäiväonnittelut: Jussi Ranta ja Hartti Hämäläinen
•	Kesäteatteriin varattu 60 paikkaa
•	Helsingin kaupunginteatterin matka Kvartettiin 21.4.2010 on avec matka
•	Muistutettiin vesijumpan jatkumisesta tästä päivästä eteenpäin
•	Veli Launo  jakoi Heinolan Rotaryklubin säännöt ja järjestysmuodon
•	Hän esitteli myös kevään ohjelman, johon tulee muutoksia: 26.1. ei ole kirkkoiltaa ja tilalle tulee Ilmastonmuutos-alustus lounaskokouksessa samana päivänä, 21.4. ei ole lounaskokousta vaan teatteriretki illalla Helsinkiin, Satamavierailu siirtyy syksyyn, 27.4. Jouko Juurikkalan esitelmä, 25.5. ei ole lounaskokousta vaan silloin on kokopäiväretki Helsingin Veden vieraina, Nuijanvaihto siirtyy 2.7.2010 perjantaihin, 29.6. ei ole kokousta.
•	Presidentti päätti kokouksen klo12.55

Vakuudeksi
Eeva Teitti
2. sihteeri

Heinolan Rotaryklubi
Viikkokokous: Lounaskokous
Kokousajankohta: 15.12.2009 klo 11.45 – 13.00
Kokouspaikka:Hotelli Kumpeli, kulmakabinetti              
Läsnä:   30 omaa jäsentä ja kunniajäsen Kali Huttunen sekä Rachel-vaihto-oppilas   

•	Presidentti avasi kokouksen ja toivotti läsnäolijat tervetulleiksi lounaskokoukseen vuoden viimeiseen rotary-kokoukseen
•	Alpo Arosta onniteltiin 60-vuotispäivän johdosta adressein ja lautasin
•	Hartti Hämäläinen harkitsee eroa Heinolan Rotaryklubista työn ja asuinpaikan vaihdoksen vuoksi
•	2012-2013 kuvernööriehdokkaaksi on nimetty Niko Niemi Lahti-Wesijärvi rotaryklubista
•	Suunniteltiin huhtikuista teatterimatkaa 21.4. Helsingin kaupunginteatteriin (Kvartetti)
•	Antero Liusvaara suunnittelee torstaivuoroa lisävuoroksi vesijumppaan Reumalla
•	Ilmastomuutos – rotary julkaisu jaettiin
•	Aslak Kettunen piti pienen jouluhartauden, joka päättyi yhteislauluun Maa on niin kaunis
•	Presidentti muistutti seuraavasta kokouksesta 12.1.2010 ja lopetti kokouksen klo 13.00
 
Vakuudeksi
Eeva Teitti
2. sihteeri

Heinolan rotaryklubi
Joulukirkko: Pitäjän kirkko
Paikka ja aika: 14.12.2009 klo 18
Läsnä: klubilaisia puolisoineen yht. n. 20, sekä Pohjoinen klubi

•	Pitäjän kirkon kappalainen Ahti Peltonen laulatti joululauluja n. puolen tunnin ajan.
•	Siirryttiin seurakuntatalolle nauttimaan riisipuuroa ja juomaan torttukahvit
•	“Kolehti” kerättiin Pohjoisen klubin ns.”Huussi-projektiin” kehitysmaan tyttökoululaisille.
•	Kiitimme Ahti Peltosta ja srk-talon emäntää kukkasin
•	Tilaisuus päättyi klo 20

Vakuudeksi
Eeva Teitti
2. sihteeri

Heinolan Rotaryklubi
Viikkokokous: Lounaskokous, vaalikokous
Kokousajankohta: 8.12.2009 klo 11.45 – 13.00
Kokouspaikka:Hotelli Kumpeli, Kartanokabinetti           
Läsnä:  30    omaa jäsentä sekä kunniajäsen Kali Huttunen, vierailijana Rachel-vaihto-oppilas

•	Presidentti avasi kokouksen ja toivotti läsnäolijat tervetulleiksi lounaskokoukseen
•	Onnittelimme Heikki Mäkilää 50-vuotispäivän johdosta antamalla hänelle adressin ja lautasen merkkeineen. Martti Kainulaista onniteltiin Valkoisen Ruusun I luokan kunniamerkin saamisen johdosta. 
•	Kirkkoilta 14.12. klo 18 Pitäjän kirkossa
•	Veli Antero muistutti voimistelukerhosta tiistaisin Reumalla. On mahdollista voimistella(+vesijumppa) myös torstaisin. Asia jätettiin hautumaan.
•	Vaalikokouksen pöytäkirjan pitää Marko Pakarinen
•	15.12. on joululounas ja sen jälkeen kokous. Seuraava kokous on vasta 12.1.2010 (Kumpeli suljettu edellisen viikon).
•	Jouko Juurikkala kertoi 70 vuoden takaisista asioista.
•	Launo Tuura luki leikkimielisen kirjeen pohjalaisista “sotamuistoista” - naisnäkökulmasta
•	Kokous päättyi klo 12.55

Vakuudeksi 
Eeva Teitti
2. sihteeri

Heinolan Rotaryklubi
Viikkokokous: Lounaskokous
Kokousajankohta: 1.12.2009 klo 11.45 – 13.00
Kokouspaikka:Hotelli Kumpeli, Kartanokabinetti
Läsnä:    35 omaa jäsentä sekä kunniajäsen Kali Huttunen sekä vierailijat Helena Lehtonen (Aulangon rotaryklubi) ja Marja-Liisa Kekki,molemmat Tampereen yliopiston OKL:sta
    
•	Presidentti avasi kokouksen ja toivotti läsnäolijat tervetulleiksi lounaskokoukseen
•	Muisteltiin talvisodan syttymistä 70 vuotta sitten. Jouko Juurikkala kertoi omia muistojaan. Heinolan pommitukset helmikuussa olivat jääneet hyvin hänen mieleensä. Kirkon syttyminen järkytti pientä poikaa.
•	Kuvernöörin kirje luettiin. Kuvernööri kehottaa muistamaan myös vähempiosaisia.
•	PETS on maaliskuussa Nastolassa
•	Tammikuun 1. kokous on 12.1.2010 (Kumpelin remontin vuoksi)
•	Joulukirkko 14.12.2009 Pitäjän kirkossa klo 18
•	Juha Patrakka alusti esitelmää : Koulujen hanketta suuntautua ulospäin yrityksiin
•	Helena Lehtonen: PYRI = Yrittävästi rikastavista oppimisympäristöistä innostuen 
•	Toteuttamiseen tarvitaan tukiverkostoja koulujen ulkopuolelta, koulutussektori ja yritykset ja muu työelämä. Tähtää koulukulttuurin muuttamiseen toiminnalliseen suuntaan. Myllyojan koulun järjestemät “yritysmessut” saivat suitsutusta. Yrityksiä kehoitetaan ottamaan oma-aloitteisesti yhteyttä kouluihin esim. erilaisten tempausten järjestämistä varten.. Näin toivotaan lasten löytävän itselleen sopivimman ja innostavimman työn tulevaisuudessa. Rikastava, luottamuksellinen yhteisö rikastaa luovuutta. 
•	Marja-Liisa Kekki Hämeenlinnasta kertoi esimerkin luonnon merkityksestä metsäteollisuuteen ja siis sen tarjoamiin erilaisiin työmahdollisuuksiin.
•	Kysymyksiä ja kommentteja esitettiin runsaasti.
•	Presidentti päätti kokouksen klo 13

Vakuudeksi
Eeva Teitti
2. sihteeri

Heinolan Rotaryklubi
Viikkokokous: Lounaskokous
Kokousajankohta: 24.11.2009 klo 11.45 – 13.00
Kokouspaikka: Hotelli Kumpeli, kulmakabinetti              
Läsnä:  27 omaa jäsentä sekä kunniajäsen: Kali Huttunen     

•	PastPresidentti Sirkku Orasmaa avasi kokouksen ja toivotti läsnäolijat tervetulleiksi lounaskokoukseen
•	Sirkku kiitti uusien jäsenten viimeviikkoisen koulutuksen osallistujia ja järjestäjiä 
•	Djamshid Farshid pani Kämmen-keräyksen laatikon kiertämään
•	Veikko Laukama piti esitelmän valokuvauksesta: Digitaalinen kuvankäsittely-aiheenaan
•	Pikseli, resoluutio, tiedostokoko, bittisyvyys, tallennusmuoto sanat tuli selvitettyä. Digikuvauksen edut ja haitat käytiin läpi. Kuvatyypit: mustavalkoinen, harmaasävy ja täysvärikuva. Kuvankäsittely on viimeistelyä, korjailua tai manipulaatiota oli kyse digi-tai perinteisestä kuvauksesta. Kuvankäsittelyyn tarvitaan digi-kuva, tietokone ja kuvankäsittelyohjema. Kuvan rajaaminen on tärkein korjausmuoto. Punasilmäisyyden poisto, valoisuuden ja kontrastin korjaus ovat tavallisia korjauksia samoin värikorjaukset. Veikko kertoi aiheesta lukuisin esimerkein. Erikoisesti vanhojen valokuvien “freesaus” on todella hyvä keino uudistaa haalistuneet vanhat valokuvat.
•	Pastpresidentti kiitti esitelmöitsijää, joka vastaili vielä lukuisiin kysymyksiin.
•	Kokous päättyi klo 13.00

Heinolan Rotaryklubi
Viikkokokous
Kokousajankohta: 17.11.2009  lounaskokous  klo 12.00…13.00
Kokouspaikka: Hotelli Kumpeli, 1. krs Kartanosali
Läsnä:  29 varsinaista jäsentä, 2 kunniajäsentä (Kali Huttunen ja Jussi Ranta)
.		
•	Presidentti Tapio Korhonen avasi kokouksen klo 12.20  ja toivotti läsnäolijat tervetulleiksi.
•	Presidentti onnitteli adressein ja muistolautasin Kalevi Peltolaa hänen 75-vuotispäivänsä vuoksi. Lautasessa on jo neljäs riterimerkki. Kiitokset Kalevi esitti klubilaisille maininnalla, että rotari hän on ollut vuodesta –85 asti ja jäsenyys on tuonut hänelle paljon ja varmasti tuo lisää, jos hän vain täällä saa olla.
•	Presidentti onnitteli myös addressin ja muistolautasen kera Matti Kauppista 50-vuotispäivän johdosta. 
•	Syntymäpäiväonnittelut saivat Juhani Valjakka (poissa) ja Matti Seppä.
•	Uusien jäsenten koulutustilaisuus on 18.11. klo 17.00 Nordean vintillä.
•	Hallituksen seuraava kokous on 24.11.  viikkokokouksen jälkeen Kumpelissa.
•	Joulukirkko Heinolan Pohjoisen klubin kanssa pidetään ennakkotiedosta poiketen maanantaina 14.12. klo 18.00 Pitäjän kirkossa.
•	Norjan Rotary –järjestöltä on tullut kirje: Vammautuneiden kesäleiri 18 – 28 vuotiaille Norjassa. Vain matkakulut pitää maksaa itse.
•	Esitelmävuorolleen Seppo Koivunen oli kutsunut Kaarina Kaasalaisen Lahden kaupungin valvonta- ja ympäristötoimesta. Esitelmän aiheena oli Ilmanlaatu Heinolassa 2002 – 2008.
Ilmaston seurantaa onLahdessa suoritettu kaupungin toimesta vuodesta 2002 lähtien Lahden tarpeisiin ja ostopalveluina yrityksille, jotka tarvitsevat toimilleen ympäristölupaa, sekä lähialueen kunnille kuten Heinolalle.  Ilmaston seurantaa on tehty Heinolalle vuodesta 2002 ja jatkuu kuluvan vuoden loppuun. Jatko riippuu uuden sopimuksen neuvotteluista.
Seurantaan kuuluvat: 
Liikenteen päästöt VTT:n mallilla
Kasvihuonepäästöt
Typen oksidit
Rikkidioksidi
Hengitettävät hiukkaset
Seuranta tapahtuu mittausasemalla Heinolan keskustassa vanhan paikallisliikenteen aseman kulmassa Torikadulla. Aseman mittaustulosten analysointia voi seurata internetissä osoitteessa www.ilmanlaatu.fi.
Seurantajaksolla liikenteen päästöista CO on vähentynyt 3500 t/a 🡪 1250t/a,
Kasvihuonekaasuista CO2 kasvanut 73 000 t/a 🡪 82 000 t/a
Typen oksidit liikenteestä vähentynyt 900 t/a 🡪 300 t/a auto-kannan nuorentumisen vuoksi. Stora Enson NOx-päästöt ovat pysyneet 450 t/a tasolla.
Hiukkaspäästöjä syntyy eniten Stora Ensolta (lukuarvo jäi sihteeriltä unohdukseen).
Rikkidioksiidin vuosipäästöt Heinolassa on noin 1000 t/a.

Pitoisuudet Heinolan ilmassa (siis keskustassa) ovat yleisesti hyvät. Typpidioksidin pitoisuus keikkuu 35μg/m3 ilmaa ohjearvon ollessa 70 μg/m3 ilmaa. 
Haisevat rikkiyhdisteet (TRS)ovat vähäiset 0 – 4 μg/m3 ilmaa raja-arvon ollessa 10 μg/m3. Ovat pääsääntöisesti Stora Ensolta riippuen paljon tuulensuunnista, kaakkoistuuli on yleisin ja vie hajut mennessään.
Pienhiukkaset PM10 ovat Heinolassa yleensä ympäri vuoden välillä 5 – 20 μg/m3 ohjearvon ollessa 70 μg/m3 ja raja-arvotason ollessa 50 μg/m3 . Ohjearvon ylitystä tapahtuu roimasti huhti-touko-kuussa max 170 μg/m3 johtuen pääasiassa katupölystä.
Mikrohiukkasia ei Heinolassa mitata, on pääasiassa kaukokulkeumaa.

Ilmanlaatuindeksin jakautuminen on hyvä: 
Ilmanlaatu on ollut hyvää 88,4 %, tyydyttävää 10,5%, välttävää 0,8%, huonoa 0,1% ja erittäin huonoa 0,2% .

Tuulimittauksia ja lämpötilaseurantaa ei Heinolassa enää tehdä, tehtiin aikanaan, mutta jäi pois tekijäpulan vuoksi. Inversiotilanteet (täysin tyyni ilma) eivät Heinolassa ole kovinkaan yleisiä, mutta Lahdessa kylläkin. Pahin tilanne on Lahden keskustassa kahden harjun välissä. Pienhiukkaset esiintyvät kauimmin Launeella, torin alueella tilanne on lyhytaikaisempaa, koska tori siivotaan hyvin nopeasti. Asiaa on parantanut huomattavasti teknisen toimen ja ympäristötoimen kiinteä yhteistyö: Ympäristötoimi lähettää katuputsareille säämuutokset ja pitoisuuksien kasvutilanteet.

Heinolassa olisi kuitenkin tärkeää tuuli- ja lämpötilamittaukset sekä vastaava kaupungin yksiköiden yhteistyö. Myös toinen mittauspiste, vaikka siirreltävä, olisi tarpeen. Siirrettävän aseman hinta olisi noin 15 000 € ja analysaattorit 10-35 000€.

•	Presidentti päätti kokouksen klo 13.00.

Launo Tuura
2. sihteerin sijainen

Heinolan Rotaryklubi
Viikkokokous: Lounaskokous
Kokousajankohta: 10.11.2009  klo 11.45 – 13.00
Kokouspaikka:Hotelli Kumpeli, kulmakabinetti              
Läsnä:    28   omaa jäsentä ja kunniajäsen Kali Huttunen    

•	Presidentti avasi kokouksen ja toivotti läsnäolijat tervetulleiksi lounaskokoukseen.
•	Uudet jäsenet toivotettiin vielä kerran tervetulleiksi joukkoomme.
•	Päivänsankareita onniteltiin
•	Kuvernöörin kuukausikirje luettiin, jossa korostettiin säätiön tärkeää tehtävää. 
•	64,9 % oli syyskuun läsnäolovahvuus
•	Esitelmän pitää Harri Numminen : Langattomat integraatioratkaisut liiketoiminnan tehostamisessa. 
•	Tarvitaan erilaisia apuvälineitä kuten älypuhelimia jne.
•	RFID
•	Esimerkkinä kaupan tietojärjestelmäratkaisut: toiminnanohjaus, kanta-asiakasjärjestelmä, business to business yhteydet, käsipääteratkaisut, toiminta- ja hankintaportaalit, RFID = radiokanavan yli tunnistaminen ja tietojen välittäminen.
•	Nykyinen viivakoodi tulee korjautumaan RFID:llä enenevässä määrin. Siihen voi myös sisällyttää suojausmenetelmän varkauden varalta. Voidaan seurata esim. tavaran kulkua. Kauppoihin tulossa sähköiset hintatarrat .ym ym
•	RFID o n jo käytössä eläinten tunnistamisessa, kulun valvonnassa, autojen tunnistamisessa ja arvotavaran seurannassa  esim. satamat. Kirjastojen lainauskortit sisältävät jo myös RFID:n.
•	Presidentti lopetti kokouksen klo13.00

Vakuudeksi
Eeva Teitti
2. sihteeri

Heinolan Rotaryklubi
Viikkokokous: Lounaskokous
Kokousajankohta: 3.11.2009 klo 11.45 - 13.00           
Kokouspaikka:Hotelli Kumpeli, kulmakabinetti              
Läsnä:  Kunniajäsen Kali Huttunen, omia jäseniä   32  ja vierailijoina Jarkko Rautaoja ja Jukka Koski molemmat pohjoisesta klubista

•	Presidentti avasi kokouksen ja toivotti läsnäolijat tervetulleiksi lounaskokoukseen
•	Ohjelman muutos: Joulukirkko on 14.12. Pitäjän kirkossa
•	Uusia jäseniä koulutetaan 18.11. klo 17 Nordean tiloissa
•	Antero Liusvaara luetteli nimeltä koulutettavat. Luennoitsijoina : Teuvo Maijala, Mauno Laakso ja Antero Liusvaara
•	Antero muistutti myös mieslaulajien konsertista marraskuussa WPK-talolla
•	Antti Bergmanin terveiset: Mitä se Venäjä osaaminen oikein on , koulutustapahtuma
•	Esitelmän piti Jarkko Rautaoja Heinola Flutingilta: Aiheena Kemiallisen metsäteollisuuden näkymät. Metsäklusteri työllistää n. 200 000 Suomessa. Suomessa on vähentynyt paperin ja kartongin tuotanto liki 30 % kuluneena vuonna. Metsäteollisuus tekee tappiollista tulosta tänäkin vuonna. Aasiasssa kasvaa paperin ja kartongin tuotanto ja on nyt n. 30 % maailman tuotannosta. Kanadassa tuetaan tuotantoa, mitä Suomi ei tee. Paperia kulutetaan eniten USA:ssa ja Euroopassa. Aasia, Afrikka ja latinalainen Amerikka kuluttavat vähiten. Heinola Flutingin kapasiteetti 300000 tonnia aallotuskartonkia. Lähiajan näkymissä näkyy lama. Tuotanto pienentynyt 20% viime vuodesta. Lomautuksia on ollut kolme tänä vuonna. Säästöjä haetaan kaikkialta. Tuotekehitystä tehdään kaiken aikaa kuitenkin. Fosforikuormitus Konniveteen pieni. Typen kuormitus olematon. Päästöt jo nyt pieniä, mutta niitäkin vaaditaan pienennettäviksi. BAT-teknologia on jo nyt käytössä. Rikkidioksidipäästöt ovat pudonneet investointien johdosta puoleen samoin hiukkaspäästöt pienenivät kolmasosaan vuonna 2008. Heinolan ympäristöpalkinto saatu tänä vuonna. Esitys herätti keskustelua runsaasti.
•	Presidentti lopetti koukouksen klo13

Vakuudeksi 
Eeva Teitti
2. sihteeri

Heinolan Rotaryklubi
Viikkokokous
Kokousajankohta: 27.10.2009 klo 9.00 – 20.00           
Kokouspaikka: Retki Loviisan ydinvoimalaan                 
Läsnä: yhteeensä 45 klubilaista puolisoineen

•	Lähtö Turistipysäkiltä klo 9.00 Risto Kuisman linja-autolla.
•	Menomatka Mäntsälän ja Porvoon kautta Loviisaan
•	Hallitus piti kokouksen menomatkalla linja-autossa
•	Ruokailimme Loviisassa Ravintola Gesterby Gilletissä.
•	Voimalaitosvierailu klo 13.30 – 16.00 DI Jouko Turpeisen johdolla
•	Esitelmä antoi aihetta runsaalle keskustelulle
•	Kotimatka inspiroitiin varsin mutkaiselle reitille. Matkalle piipahdimme Pokuran Pakarissa. Heinolassa olimme hiukan ennen kahdeksaa
•	Presidennti kiitti osallistujia ja erityisesti matkanjärjestäjää, klubimestari Launo Tuuraa.

Vakuudeksi 
Eeva Teitti
2. sihteeri

Heinolan Rotaryklubi
Viikkokokous: Lounaskokous           
Kokousajankohta: 20.10.2009 klo 11.45 – 13.00
Kokouspaikka:  Hotelli Kumpeli, Kartanokabinetti         
Läsnä: 1 kunniajäsen (Kali Huttunen) ja 31 omaa jäsentä

•	Presidentti toivotti kaikki tervetulleeksi
•	Uusi jäsen Kari Kiiskinen sai Rotary-rintamerkin ja kirjallisen tietopaketin rotariudesta
•	Kari Kiiskinen kertoi työskentelevänsä Heinolan Sahakoneilla toimitusjohtajana. Hän on Heinolan “poikia” Heinolan Lyseosta. Koulutus: konerakennusinsinööri. Perhe: vaimo Tiina o.s. Putro ja lapset Maiju ja Marko. Harrastukset: juniorijääkiekko
•	Kari Kiiskisen luokite: Sahateollisuus, sahakoneiden rakennus
•	Presidentti välitti kuvernöörin kiitokset viime viikkoisesta vierailusta
•	Muistutettiin säätiöseminaarista Tallukassa tämän viikon torstaina klo 17.30, presidentti lähtee
•	Tuomo Vesikko muistutti ensi tiistaisesta Loviisan Ydinvoimala-retkestä. Lähtö turistipysäkiltä klo 9. Mukaan passi tai henkilötodistus.
•	Tuomo Vesikko muistutti Pohjoisen klubin teatterimatkasta Lahteen. Vielä on paikkoja käytettävissä.
•	Presidentti onnitteli tämän viikon syntymäpäiväsankareita: Pekka Päivärinta ja Kalevi Peltola
•	Eeva Teitti piti esitelmän aiheesta “Apteekkilupa” ja siihen läheisesti liittyvät asiat.
•	Suomessa on apteekkitoimipisteitä 820 mukaanlukien yksityiset ja yliopistojen apteekit.Lääkelaitos myöntää apteekkiluvan yksityiseen apteekkiin. Lupa on henkilökohtainen ja sen saanutta henkilöä kutsutaan apteekkariksi. 1 apteekki/apteekkari+ max 3 sivuapteekkia. Yliopistot omistavat apteekkinsa ja valitsevat apteekkarinsa, joilla ei ole henkilökohtaista vastuuta. Apteekkilupa tulee haettavaksi, jos apteekkari on saanut siirron toiseen apteekkiin, tai perustetaan (Lääkelaitos päättää) uusi apteekki, tai apteekkari luopuu luvastaan, tai apteekkari kuolee tai lupa peruutetaan. Apteekkarien eläkeikä on 68 vuotta, mikäli on saanut apteekkilupansa vuoden 1984 jälkeen. Aikaisemmat luvat olivat elinikäisiä. Lääkelaitos voi peruuttaa apteekkiluvan, jos apteekkari on joutunut konkurssiin tai on vajaavaltainen, tai ei sairauden tai päihteiden tms:n takia kykene hoitamaan ammattiaan, tai hänet tuomitaan vähint. 2 vuodeksi vankeuteen, tai apteekki ei enää vastaa tarkoitustaan, tai apteekkari ei ole hoitanut velvollisuuksiaan tai hän on väärinkäyttänyt apteekkilupaan perustuvia oikeuksiaan. Apteekki voidaan myös lakkauttaa(hyvin pieni apteekki). Apteekilupa julistetaan haettavaksi kuuluttamalla siitä virallisessa lehdessä. Hakuaika on 30 vrk. Hakijan on oltava EU-kansalainen ja hänellä tulee olla Suomessa suoritettu proviisorin tutkinto, joka on laillistettu. Hänen on liitettävä hakupapereidensa mukaan ansioluettelo, omavaraisuustodistus ja ote holhousasioiden rekisteristä. Lääkelaitos päättää kenelle k.o. apteekilupa myönnetään kriteereinään mm.: toimiaika apteekkarina ja proviisorina, työuran monipuolisuus, opillinen ansioituneisuus, johtamistaito, täydennyskoulutus. Valintaprosessi Lääkelaitoksessa kestää n. 3-4 kk, jota seuraa valitusaika, jonka pituus on 7 vrk + 30 vrk. Kuka tahansa hakijoista voi valittaa päätöksestä ensin hallinto-oikeuteen ja sitten luvan siihen saatuaan edelleen KOHO:on. Apteekki on otettava vastaan vuoden kuluttua sen saamisesta tai kauppa raukeaa. Käytännössä ns. apteekkikauppiaat määrittävät apteekin kauppahinnan. Tulevan apteekkarin on pakko ostaa lääkevarasto, mutta yleensä kaupassa myydään koko apteekki. Vaihto-omaisuus hinnoitellaan tukkuhinnoin ja irtain käyvin hinnoin. Uusi apteekkari ilmoittaa Lääkelaitokselle alkavansa harjoittaa kyseistä apteekkiliikettä kauppapäivästä alkaen. Esitelmä herätti vilkasta keskustelua.
•	Presidentti päätti kokouksen klo 13.00

Vakuudeksi    
Eeva Teitti
2. sihteeri

Heinolan Rotaryklubi
Viikkokokous: Lounaskokous, kuvernöörin vierailu           
Kokousajankohta: 13.10.2009  klo 11.45 – 13.00     
Kokouspaikka:  Hotelli Kumpeli, Kartanokabinetti                              
Läsnä: Eero (G) ja Maija-Leena Piipponen, Sten-Christian Schauman(AG) ja Timo Hänninen(tuleva), yksi kunniajäsen, 27 omaa jäsentä sekä yksi vierailija, Paavo Jaakkola

•	Presidentti avasi kokouksen ja toivotti vieraat ja jäsenet tervetulleiksi
•	Launo Tuura kertoi “rotary-kirjeestä”, jolla kerätään henkilökohtaista lahjoitusta Rotary järjestölle. Suositeltiin kieltäytymistä toistaiseksi maksusta.
•	Pohjoisen klubin teatterimatkaan Lahteen marraskuussa vapaita paikkoja jäljellä
•	Kalevi Peltola kertoi Jorma Hynnisen konsertista Heinolan seminaarilla 24.10.2009 
•	Kuvernööri Piipponen toi piirin terveiset ja kertoi presidentin ja hallituksen yhteisestä tapaamisesta. Hän korosti rotaryaatetta ja erityisesti 4 kysymyksen kokeen ajankohtaisuutta. Arvomme ovat: palvelu, ystävyys, moninaisuus, lahjomattomuus ja johtajuus
•	Tavoitteet: toveruus, henkinen kasvu ja palvelualttius
•	Jäsenkysymys myös todella tärkeä tavoite
•	Kannustetaan onnistuneisiin projekteihin omalla paikkakunnalla
•	Myös rotarien yksityiset lahjoitukset toivottavia ja mahdollisia
•	G:n oma henkilöhistoria (paperin jalostus), Valkeakosken Tohkan rotaryklubi
•	G Eero kertoi kuveröörien tapaamisesta Sandiegossa kesällä 2009
•	John Kenny suosittaa jokaiselle klubille yhden jäsenen lisäystä 
•	RI:n slogan: reach one, keep one
•	Suomessa on 303 klubia ja 11600 jäsentä
•	Viime kaudella piirimme jäsenmäärä laski 15 (koko maassa 62)
•	Rotarien tärkein tehtävä edelleen polion hävittäminen, puhdas vesi, nälän poistaminen,  luku- ja kirjoitustaito, terveyden hoito ja jäsenmäärän lisääminen
•	Kuvernööri ehdotti klubille kummilapsen ottamista kehitysmaista 
•	Presidentti lopetti kokouksen klo13.03

Vakuudeksi
Eeva Teitti
2. sihteeri                 

Heinolan Rotaryklubi
Viikkokokous
Kokousajankohta:	06.10.2009  lounaskokous  klo 11.45…13.00
Kokouspaikka:	Hotelli Kumpeli, 1. krs kulmakabinetti
Läsnä:	27 varsinaista jäsentä, 1 kunniajäsen (Kali Huttunen) sekä yksi vierailevana esitelmöitsijänä Timo Komonen.		

•	Presidentti Tapio Korhonen aloitti kokouksen 12:20 ja toivotti kaikki jäsenet ja vierailijat tervetulleiksi lokakuun ensimmäiseen lounaskokoukseen.
•	Paikalla 28 omaa siskoa ja veljeä. Vierailijana Timo Komonen Lahti Vesijärven klubista.
•	Presidentti onnitteli veli Martti Kainulaista vaimonsa upeasta aikuisopiskelu-urasta.
•	Presidentti luki kuvernöörin kuukausikirjeen. Lokakuu on ammattipalvelun kuukausi.
•	Elokuun läsnäoloprosentti 64,9 %. Säätiöseminaari pidetään Vääksyssä.
•	Presidentti kuulutti uuden jäsenen, Kari Antero Kiisikinen, joka toimii Heinolan sahakoneiden toimitusjohtajana. Antero Liusvaara (ehdottaja) kertoi hieman Kari Kiiskisen taustasta.
•	Vieraileva esitelmöitsijä Timo Komonen toimii Päijät-Hämeen liiton turvallisuussuunnitelmaprojektissa. Hän on taustaltaan poliisi. Päijät-Hämeen turvallisuussuunnitelma perustuu päätökseen, että jokaisessa suomen kunnassa tulee olla turvallisuussuunnitelma vuoden 2010 loppuun mennessä. Projetissa työskentelee tällä hetkellä noin 100 henkilöä, 13 erillisessä työryhmässä. Osa Päijät-Hämeen kunnista työstää suunnitelmaa kunnan sisäisesti ja osa isompana ryhmänä. Komosen esitelmän aiheena oli kotien ja mökkien suojaaminen. Murtoja ja muita omaisuuteen kodistuvia rikoksia tapahtui vuosituhannen vaihteessa noin 100 per vuosi. Vuoden 2009 elokuun loppuun mennessä tilastossa 29 murtoa, joten positiivistä kehitystä on tapahtunut. Paras suojatumiskeino asunto- ja mökkimurtoja vastaan on hyvä murtosuojaus. Esitelmä oli mielenkiintoinen ja herätti runsaasti keskustelua.
•	Presidentti päätti kokouksen klo 13.00.

Marko Pakarinen
1.sihteeri

Heinolan Rotaryklubi
Viikkokokous:  	Lounaskokous
Kokousajankohta: 	tiistai 29.9.2009   klo 11.45 – 13.00                      
Kokouspaikka:	Hotelli Kumpeli, kartanokabinetti            
Läsnä: 	25 omaa jäsentä ja 2 kunniajäsentä.Vieraileva luennoitsija Kasperi Karhapää

1.	Presidentti avasi kokouksen klo 12.30

2.	Marko Pakarinen esitteli päivän esitemöitsijän Biovatti Oy:stä Kasperi Karhapään

3.	Karhapää kertoi itsestään : mm.valmistunut v. 2002

Esitelmässä hän kertoi bioenergian tuotosta ja Biovatti Oy:stä:
Lassila e Tikanojan sisaryhtiö
Hankkii ja myy puupolttoaineita metsäpalveluiden myynnin kautta
Palvelee puuenergiaan ja puulämpöön liittyvissä asioissa

Bioenergia on biolog. alkuperää olevista aineista saatua energiaa
Puhutaan biomassasta, biodieselistä, etanolista ja biokaasusta

7% kokonaisenergiasta tuotetaan puuperäisillä raaka-aineilla.
Biodieseliä valmistetaan joko metsäbiomassasta(Stora Enso ja UPM) tai turpeesta (Vapo), myös rypsi-, rapsi-, ym. öljyistä ja levistä voi valmistaa biodieseliä.
Lopuksi esitettiin kysymyksiä, joihin esitelmöitsijä vastasi

4.	Presidentti kiitti esitelmöitsijää ja ojensi hänelle rotarytietoutta sisältävän esitteen ja lopetti kokouksen klo13

Vakuudeksi
Eeva teitti
2. sihteeri

Heinolan rotaryklubi                                             
Vuosikokous

Aika:           	ti  22.9.2009   klo
Paikka:        	Hotelli Kumpeli, Kartano-kabinetti
Läsnä:         	31 omaa jäsentä, 1 kunniajäsen(Kali Huttunen) ja 1 vierailija Tarmo Eskola (Kuusankoski)

1.	 Kokouksen avaus
  	 -  Presidentti avasi kokouksen klo 12.25

2.	 Kokous on laillinen ja päätösvaltainen

3.	Kokousvirkailijoiden valinta

-puheenjohtajaksi valittiin Tapio Korhonen
-sihteeriksi valittiin Eeva Teitti
-pöytäkirjan tarkastajiksi valittiin Alpo Aronen ja Lasse Liukko,
jotka toimivat myös ääntenlaskijoina tarvittaessa

4.	Työjärjestys hyväksyttiin

5.	Sirkku Orasmaa luki toimintakertomuksen kaudelta 2008-2009
-toimintakertomus hyväksyttiin ja siihen lisätään Kouvolan teatterimatka

6.	Tilinpäätös kaudelta 2008-2009
- rahastonhoitaja esitteli tilinpäätöksen ,joka osoitti alijäämää 419,59
-tilinpäätös hyväksyttiin otsikon korjauksin

7.	Tilintarkastajien lausunto
-luettiin tilintarkastuskertomus, jossa tilintarkastajat suosittavat tilinpäätöksen hyväksymistä ja vastuuvapauden myöntämistä hallitukselle

8.	Tilinpäätöksen hyväksyminen
-tilinpäätös hyväksyttiin

9.	Vastuuvapaudesta päättäminen
-vastuuvapaus myönnettiin hallitukselle

10.	Talousarvio kaudelle 2009-2010
-rahastonhoitaja esitteli talousarvion tälle kaudelle

11.	Muut asiat
-muita asioita ei ollut

12.	Kokouksen päättäminen
- puheenjohtaja päätti kokouksen klo 12.50

Vakuudeksi

Tapio Korhonen, presidentti                                Eeva Teitti, 2.sihteeri

Pöytäkirja tarkastettu

Alpo Aronen                                                         Lasse Liukko

Heinolan Rotaryklubi
Viikkokokous:        	vuosikokous 
Kokousajankohta:   	22.9.2009  klo 11.45 – 13.10     
Kokouspaikka:       	Hotelli Kumpeli, Kartanokabinetti                    
Läsnä:                     	31 omaa jäsentä, 1 kunniajäsen (Kali Huttunen) ja vierailijat        Tarmo Eskola (Kuusankoski) ja Timo Rantanen (Heinolan Pohjoinen) sekä vaihto-oppilas Rachel Araiyo Santos (Brasilia)

1.	Presidentti avasi kokouksen
2.	Preseidentti ilmoitti, että Seppo Häkkinen on pyytänyt eroa klubistamme ja Juhani Valjakka on pyytänyt läsnäolovapautusta helmikuun 2010 loppuun.
3.	Presidentti ilmoitti, että Säätiöseminaarin päivämäärä on muuttunut ja on nyt 22.10.2009 Hotelli Tallukassa Vääksyssä
4.	Kokous jatkui vuosikokouksena, josta oma pöytäkirja
5.	Vaihto-oppilas Rachel Santos kertoi meille kotimaastaan Brasiliasta ja luovutti klubillemme kaksi viiriä.
6.	Presidentti päätti kokouksen klo 13.10

Vakuudeksi    Eeva Teitti
2. sihteeri 

Heinolan Rotaryklubi
Kokousajankohta:	15.09.2009  päiväkokous klo 11.45…13.00
Kokouspaikka:	Hotelli Kumpeli, yläkerran kulmakabinetti
Läsnä:	30 omaa jäsentä, yksi kunniajäsen (Kali Huttunen) sekä neljä vierailijaa, joista kaksi pohjoisesta klubista (Kalevi Pohjola sekä Timo Rantanen), Helena Jokinen Keravalta, Tarmo Eskola Kuusankoskelta sekä vieraileva esitelmöijä sijoitusasiantuntija Sari Pekonen Nordea pankista..
	
•	Presidentti Tapio Korhonen aloitti kokouksen klo 12.18.
•	Presidentti toivotti kaikki jäsenet ja vierailijat tervetulleiksi.
•	Veli Launo kertoi Loviisan matkan kuulumiset. Jokaisen osallistujan tulee ilmoittaa henkilötietonsa Launolle matkajärjestelyjen suhteen.
•	Veli Kalevi Pohjola kertoi tulevasta nälkäpäivästä ja nälkäpäiväkeräyksestä. Keräyksen suorittaa perinteisesti punainen risti. Keräyksen tuotto käytetään sekä kotimaan että ulkomaan katastrofirahastoissa käytettäväksi. Veli Kalevi laittoi keräyslippaan kiertämään.
•	Veli Timo esitteli päivän esitelmöitsijän, sijoitusasiantuntija Sari Pekosen, Nordea pankista.
•	Sari Pekonen toimii Päijät-Hämeen alueella yritysasiakkaiden sijoitusasiantuntijana ja hänen esitelmänsä käsitteli taloudellista tilannetta alkaen 15.9.2008 tapahtunut Lehman Brotersin konkurssi Yhdysvalloissa aina tähän päivään saakka. Nordean mukaan talven rajun pudotuksen jälkeen käänne parempaa on alkamassa ja positiivisia singaaleja on paljon. Raaka-aineiden hinnat ovat toistaiseksi vielä maltillisella tasolla mutta alkavat taas nousta kysynnän mukana. Korkojen nousu alkanee vuoden 2010 alkupuolella. Dollari heikentyi vahvasti viimeisen vuoden aikana ja sen vahvistuminen alkanee korkojen nousun kera. Yhteenveto: talous lähtee nykäisemällä kasvuun mutta jatkuu verkkaisena. Työttömyys kasvaa myös ensi vuonna useimmissa maissa sillä käänne ei ole riittävän rivakka korjaamaan syntynyttä ylikapasiteettiä. Inflaatiopaineet ovat vähäiset ja sanomattakin on selvää, että kasvu on riskien sävyttämä. Kysyttäessä miten osakkeet tulevat käyttäytymään Pekonen vastasi että heilahduksia saattanee vielä tulla alaspäinkin, vaikka osakekurssit reagoivat positiivisesti yleensä puolisen vuotta markkinoita ennemmin.
•	Presidentti kiitti veli vierailijaa mielenkiintoisesta esitelmästä. Esitelmästä käytiin vilkasta keskustelua.  
•	Presidentti päätti kokouksen klo 12.59.

 Marko Pakarinen
( 1. Sihteeri)

Heinolan Rotaryklubi
Viikkokokous:  
Kokousajankohta:  	8.9.2009      lounaskokous klo  11.45 -13.00
Kokouspaikka:  	Hotelli Kumpeli, Kulmakabinetti  1.krs
Läsnä: 	34 jäsentä ja 2 kunniajäsentä

•	Presidentti avasi kokouksen ja onnitteli Erkki Sovastoa syntymäpäivän johdosta
•	Presidentti totesi läsnäolijat
•	Presidentti luki piirin kuvernöörin kirjeestä otteita
•	Nuorisovaihto-oppilaan tutustumispäivä on 25.-26.9.2009 Vierumäellä
•	Kesän läsnäolot kokouksissa olivat kiitettävät
•	Säätiöseminaari pidetään Tallukassa, Vääksyssä 15.10.2009            Marko Pakarinen osallistuu seminaariin
•	Heikki Mäkilä toivotettiin vielä kerran uutena jäsenenä terve-         tulleeksi
•	Päivän esitelmän piti Sirkka Suomi aiheesta:
           Jyränkölän synnystä ja historiasta sekä nykypäivästä
           Esitelmästä poimittua:
   	1944 perustava kokous 6.10.(kannatusyhdistys)
	1999 nimi  muuttui Jyränkölän setlementtiyhdistykseksi
           	1950 perustetaan Kultaisen iän kerho, joka toimii edelleenkin
	1957 nykyinen toimitalo Siltakadulla perustettiin
	1963 nimi muuttui työväenopistosta kansalaisopistoksi
	1994 valmistui ensimmäinen palvelutalo   
          	Setlementti on “Silta ihmiseltä ihmiselle”
Toiminta on sivistyksellistä ja sosiaalista sekä yhteistyökykyistä
Osastot: asumis- ja avopalveluosasto, koulutusosato, vapaaehtois- ja työllistämisosato jne
          	Toimintaa on ympäri kaupunkia
          	Kansalaisopisto antaa n. 14000 tuntia opetusta vuodessa
          	2600 opiskelijaa vuodessa
          	Oppimisstudio
          	Kuvataidekoulu lapsille ja nuorille
          	4 palvelutaloa
          	Tuttavantupa: vapaaehtois-ja järjestötyön keskus
          	Jyränkölän Nuoret ry
          
Esitelmöitsijä kiitti Rotaryklubin Jyränkölälle annetusta avustuksesta

Presidentti päätti kokouksen klo 13.00

Eeva Teitti
2- sihteeri

Heinolan Rotaryklubi
Viikkokokous
Kokousajankohta: 	1.9.2009 lounaskokous klo 11.45 – 13.00
Kokouspaikka: 	Hotelli Kumpeli, 1. krs, kulmakabinetti
Läsnä: 	1 kunniajäsen, 29 jäsentä sekä vierailijat: Helena Jokinen Keravan ja Karl-Erik Ek Hrinolan Pohjoisesta klubista

- 	Presidentti toivotti siskot ja veljet tervetulleiksi syyskuun ensimmäiseen kokoukseen
- 	Todettiin paikallaolijat
- 	Veli Seppo Koivunen oli osallistunut Rauman Rotaryklubin kokoukseen 18.8.2009
-  	2.9.2009 Aslak Kettusen syntymäpäivä
- 	Presidentti kiitti klubimestareita ja veli Djamshidia “Perheillan” onnistuneesta järjestelystä
-  	Presidentti kertoi hallituksen eilisssä kokouksessa käsitellystä jäsenyysasiasta :
   	Maarit Pekkola-Miettistä oli ehdotettu uudeksi jäseneksi, mutta 11 klubin jäsentä oli ilmoittanut tyytymättömyytensä jäsenyyteen. Äänestyksen jälkeen hallitus yksimielisesti ei hyväksynyt
   	jäsenyyttä.
-  	Vuosikokous pidetään 22.9.
-  	Veli Martti Kainulainen esitelmöi aiheesta : Asunto-osakeyhtiölain, AOYL,  muutoksista, jonka on tarkoitus tulla voimaan 1.1.2010. Edellinen laki oli vuodelta 1991. Lain rakenne korjattu nykylainsäädännön mukaiseksi. Laissa olevia muutamia muutoksia:
- 	tieto vanhoista osakkeenomistajista säilytettävä 10 vuotta uuden   omistajan kirjaamisesta
- 	vastikkeiden maksuperusteet mainittava yhtiösäännössä
 - 	yhtiön rooli korostuu remontti- ja muutostöissä
-	parvekkeet, hanat ja WC-laitteet osakkaan vastuulla
-	kunnostustöistä on sekä osakkaan että yhtiön ilmoitettava etukäteen ja yhtiöllä on oikeus valvoa osakkaan suorittamia töitä
-	hallinnossa voidaan ilman kokoustakin enemmistöpäätöksellä päättää asioista, pöytäkirja laadittava
-	myös vuokralaisella on läsnäolo-oikeus kun käsitellään kunnostustöitä tai muita yhteisiä asioita
- 	yhtiökokouksesta tulee ilmoittaa aikaisintaan 2 kuukautta ja viimeistään 2 viikkoa ennen kokousta
-	hallituksessa voi olla vähemmän kuin kolmekin jäsentä
-	hallitus voidaan valita toistaiseksi
-	toiminnantarkastajalla voidaan korvata tilintarkastaja. Tilintarkastaja valittava jos osakkaita yli 30

Esitelmä herätti runsaasti keskustelua

Presidentti päätti kokouksen klo 13.03

Eeva Teitti
2.sihteeri

Heinolan Rotaryklubi
Viikkokokous
Kokousajankohta: 	25.8.2009 klo 17 – 20.30
Kokouspaikka: 	Heinäsaari – Camping
Läsnä: 	24 jäsentä ja perheenjäsentä

Rotaryklubin perinteistä “Perheiltaa” vietettiin Heinäsaaressa saunoen, hyvää ruokaa syöden ja erilaisia pelejä pelaten klubimestari Tuomo Vesikon opsatuksella. Veli Djamshid Farshid avusti myös illam onnistumisessa.
Läsnä oli 10 jäsentä + 13 perheenjäsentä
Ilta päättyi klo 20.30

Eeva Teitti
2. sihteeri

Heinolan Rotaryklubi
Viikkokokous

Kokousajankohta:	18.8.2009  lounaskokous  klo 12.00…13.00
Kokouspaikka:	Hotelli Kumpeli, 1. krs Kartanosali
Läsnä:	30 varsinaista jäsentä, 1 kunniajäsen (Kali Huttunen)
.	
	
•	Presidentti Tapio Korhonen avasi tilaisuuden ja toivotti läsnäolijat tervetulleiksi.
•	Herri Kuivalainen on paikannut läsnäoloa kahdesti osallistumalla aiemman kotiklubinsa luona Valkeakosken Tohka klubissa. 
•	Presidentti onnitteli adressein ja muistolautasin Keijo Kaijaa hänen 75-vuotispäivänsä vuoksi. Kiitokset Keijo esitti klubilaisille maininnalla, että rotari hän on ollut vuodesta –85 asti ja jäsenyys on ollut hänelle rikasta, koska täällä on Kaverit.
•	Uusi jäsenehdotus on tullut hallitukselle ja jäsenkomitealle. Ehdolla on yrittäjänaisten puheenjohtaja Maarit Pekkola-Miettinen. Jäsenkunnalla on yksi viikko aikaa kommentoida jäsenehdotusta. Asia tulee esille syyskuun 1. päivän kokouksessa, koska seuraava kokous on perhe-ilta heinäsaaressa 25.8. klo 18.00
•	Klubimestari Tuomo Vesikko: perheilta pidetään Heinäsaaren leirintäalueella. Saunat ovat käytössä jo klo 17 -  18. Ruokaa tarjoilee Vierumäen elämyskokki. Kustannus aikuiselta on 15 €. Lapset ilman maksua.
•	Launo Tuura kertoi Loviisan matkan järjestelystä.: Paluumatka Strömforsin ruukin kautta, jossa iltakahvit.
•	Esitelmavuorossa oli Risto Hiltunen kertoen rikostutkinnassa tapahtuvan valehtelun tunnistamisesta tieteellisen tutkimuksen pohjalta. Esitys perustui Pekka Santtilan koulutustilaisuuteen rikostutkimuksiin osallistuville. Riston esitys alkoi kysymyssarjan esittämisella klubilaisille ja jatkui niin mielenkiintoisena, että kokoussihteeriltä jäi muistiinpanot tekemättä.
•	Presidentti päätti kokouksen klo 13.00.

Launo Tuura
2. sihteerin sijainen

Heinolan Rotaryklubi
Viikkokokous

Kokousajankohta:	11.8.2009  lounaskokous  klo 12.00…13.00
Kokouspaikka:	Hotelli Kumpeli, 1. krs Kartanosali
Läsnä:	21 varsinaista jäsentä, 1 kunniajäsen (Kali Huttunen) ja 
	2 vierasta  ja 1 ulkopuolinen luennoitsija (Heikki Koskinen)
.		
•	Presidentti Tapio Korhonen avasi tilaisuuden klo 12.05 n ja toivotti läsnäolijat tervetulleiksi.
•	Presidentti kertoi lyhyesti hallituksen kokouksessaan 10.8. päättämänsä asiat.
•	Teuvo Maijala kertoi terveiset Vuosaaren klubilta.
•	Antero Luisvaara kertoi, että viime kokouksessa esitetty Kansallisten Seniorien varaama teatterimatka Helsinkiin on peruuntunut.
•	Presidentti toivotti uuden jäsenen Heikki Mäkilän tervetulleeksi klubiin. Kummi on pastpresidentti Sirkku Orasmaa. Mäkilä : Syntynyt Heinolan mlk:ssa. Ammatiltaan tietoliikennealan DI, suorittanut MBA-tutkinnon, on kehittäjä, ollut kansainvälisissä tehtävissä yli 20 vuotta, harrastukset golf, laulu, retkeily, perhe vaimo Kirsi ja 2 aikuista lasta.
•	Helena Huumonen vaihto-oppilaan ensimmäisenä isäntäperheenä, seuraavat isäntäperheet ovat selvillä.
•	Esitelmävuorossa olleen Matti Weckmanin puolesta esitelmän piti vientiintijohtaja Heikki Koskinen Weckman Steel Oy:stä. Matti Weckman kertoi ennen esitystä itsestään. Hän on yrittäjä ja yrittäjäsukua - jo 1740 asti kyläseppiä Härkälässä. 1900-luvun vaihteessa isoisä Aaretti osti 15 ha lisämaata, jolla pärjättiin 1900-luvun vaikeat ajat. Vuonna 1952 tuli Härkälän kylälle sähköt ja vuonna 1955 3 veljestä rakensivat 110 m2 pajahallin, jossa ryhdyttiin menestyksellä valmistamaan vanhojen kuorma-autojen rungoista vetäviä peräkärryja traktoriin. Traktori oli maineikas Zetor K-25. Tuotanto muuttui sittemmin tarpeiden mukaan kippikärryiksi, joita on tähän mennessä valmistettu kaikkiaan  noin 100 000 kpl markkina-alueena Pohjoismaat. Valtakunnallinen yrittäjäpalkinto Weckmanin konepajoille myönnettiin vuonna 1991. Perheeseen kuuluu kaksi tyttöä ja poika ja Matti Weckmanin suuri ylpeyden aihe on, että kaksi lapsista (Juha ja Katja) jatkavat yritystä. Rotariksi Matti ryhtyi vuonna 1989 kumminaan Matti Multamäki.
•	Esitys: Heikki Koskinen tuli vientimyyjäksi konepajalle vuonna 1973 markkinointialueenaan kotimaan lisäksi mm. Saksa, jonne mentiin vuonna 1991. Tuotteena oli Wecknam Steelin tiilikuvioinen kattopelti. Vuoden 1992 laman aikaan Koskisten perhe muutti Saksaan maahantuojan – Friedrich von Lien AG - avuksi luomaan yritykselle markkinaverkostoa. Merkittävää toimintaa von Lienin toimesta oli ja on edelleen tuotekoulutus tuotteen takuuna. Savitiilikattojen maassa kohdattiin melkoista vastustusta, mutta maan pohjoisalueella Zevenissä päästiin lyöntiin. Aluksi (1993) Saksaan toimitettiin mittatarkkana tuotteena yksi 20 t rekkakuorma/viikko kaikkine tarvikkeineen. Etelämmäs päästiin vähitellen saamalla aluemyymälöitä jälleenmyyjiksi, sittemmin jo suuria kauppaketjuja, kuten Bauhaus. Toiminta laajeni viennillä Saksasta Itävaltaan, Hollantiin ja Sveitsiin. Tuote-esittelyä tapahtui aktiivisesti alan paikallismessuilla ja suurilla yleismessuilla. Rekkakuljetukset Vierumäeltä Zevenin lisääntyivät ollen jo keskimäärin 3,5 autoa/vko 13,6 m puoliperävaunuilla 27,5 tonnin kuormina edelleen mittatarkkana tuotteena. Reitti on Helsinki – Travemünde tai Lybeck. Jotta saavutettaisiin kilpailukykyiset kuljetushinnat, oli välttämätöntä kehittää pakkausmenetelmää ja kuljetuskalustoa. Päädyttiin maahantuojan investoimaan omaan erikoiskalustoon: nosturilla varustettu kerroksittainen puoliperävaunu, jolloin kilpailutustarve on vain vetoautoista. Logistiikka on kehittynyt fakseista internettiin, jolloin asiakkaiden tilaukset saatiin suoraan tehtaalle ja toimitukset nopeasti käyntiin.  Toiminta Saksassa on laajentunut rakentamalla kaksi 1000 m2 hallia ja koodattu kuljetusalue. Yhteistyötä paikallisten kanssa on oheistarvikkeiden osalta, kuten verhouslistat. Tällainen todellinen kehittäjä on Weckman Steel  ja maahantuojansa von Lien.
•	Kysymys: Tuure Suominen, mikä on viennin osuus? Vastaus 50%.	
•	Presidentti päätti kokouksen klo 13.00.

Launo Tuura
2. sihteerin sijainen

Heinolan Rotaryklubi
Viikkokokous
Kokousajankohta:     04.08.2009  lounaskokous  klo 11.45…13.00
Kokouspaikka:          Hotelli Kumpeli, 1. krs kulmakabinetti
Läsnä:                         24 varsinaista jäsentä, 1 kunniajäsen (Kali Huttunen) sekä yksi vierailija, Karl-Erik Ek Heinolan pohjoinen klubista.                       

•	Presidentti Tapio Korhonen aloitti kokouksen 12:20 ja toivotti kaikki jäsenet ja vierailijat tervetulleiksi syksyn ensimmäiseen lounaskokoukseen.
•	Presidentti Tapio kertoi itsestään kokouksen aluksi. Hän on syntyisin Kuopion vierestä ja asunut Heinolassa jo vuosikymmeniä. Hän on tehnyt pitkän työuran vakuutussektorilla niin Sammolla kuin Lähivakuutuksellakin. Nykyään hän työskentelee kiinteistövälitysalalla. Presidentti on naimisissa ja hänellä on kaksi lasta, joista molemmat ovat jo “lentäneet pesästä pois”. Presidentti ei harrasta golfia mutta viihtyy koripallon sekä laskettelun parissa. Presidentti on aloittanut rotarytoiminnan 1980 –luvun vaihteessa. Presidentti on toiminut presidenttinä aiemminkin, vuonna 2003 – 2004 Orimattilan rotaryklubissa.
•	Presidentti kiitti kesän kokouksia pitäneitä.
•	Presidentti totesi, että hyväksi todetut toimintatavat tullaan säilyttämään eikä mitään radikaaleja muutoksia tulla tekemään. Tämän vuoden tavoitteet uusien jäsenien suhteen ovat 1 uusi jäsen. Läsnäoloprosenttitavoite on säilyttää edellisten vuosien tasot. 
•	Presidentti kertoi kuvernöörin kahdesta kuukausikirjeestä, joissa painotetaan alkavan vuoden tavoitteita. Piirimme yhteinen jäsentavoitemäärä on 100 uutta jäsentä.
•	Presidentti kertoi, että rotarysäätiö ei ole aloittanut uusia projekteja vaan vanhat, kuten polioplus ovat edelleen voimissaan.
•	Kuvernööri vierailee klubissamme 13.10.
•	Paikalla on 24 omaa jäsentä, yksi kunniajäsen sekä yksi vierailija.
•	Presidentti onnitteli kesän aikana merkkipäiviä viettäneitä veljiä.
•	Nuorisovaihtovastaava veli Ari Lääperi kertoi, että Brasiliaan lähtenyt vaihdokki Sofia Frantsi on päässyt onnellisesti perille. Lisäksi veli Ari kertoi, että Brasiliasta Heinolaan saapuva vaihdokki myöhästyy viikolla ja saapuu Heinolaan 11.8.
•	Veli Antero Liusvaara kertoi, että kuntopiiri jatkaa syksyllä. Listassa on nyt 12 nimeä ja ryhmään mahtuu vielä 1 – 2 uutta jäsentä. 
•	Veli Antero kertoi järjestöstä Kansalliset seniorit, jonka johtokunnassa veli Antero istuu. Järjestö järjestää teatterimatkan lauantaina 26.9.2009, klo 19.00 Helsinkiin. Lippuja matkalle on varattu 50 kpl ja lipun hinta on 34 €.
•	Klubimestari Launo Tuura esitteli tulevan syksyn ohjelman. Ohjelma löytyy sekä nettisivuilta että käsiohjelmasta.
•	Presidentti päätti kokouksen klo 13.00.

Marko Pakarinen
1.sihteeri

Heinolan Rotaryklubi
Viikkokokous

Kokousajankohta:	28.7.2009  lounaskokous  klo 11.45…12.50
Kokouspaikka:	Hotelli Kumpeli, 1. krs Kartanosali
Läsnä:	16 varsinaista jäsentä, 1 kunniajäsen (Kali Huttunen) ja 
	2 vierasta (Cesile Mignon, kesätyttö, Tuuli Orasmaa)
.	
	
•	Varapresidentti Helena Huumonen avasi tilaisuuden klo 12.25 keskeyttäen vilkkaan ja iloisen keskustelun ja toivotti läsnäolijat tervetulleiksi.
Puheenjohtaja kutsui vieraat tervetulleiksi ja esitteli heidät. Myöhemmin kokouksessa Cesile piti itsestään lyhyen esittelyn. 
•	Elokuussa klubille on tulossa vaihto-oppilas vuodeksi Brasiliasta nimeltään Rachel Aranjo Santos. Rachel oli lähettänyt kirjeen klubille suomeksi (!!) hakemalla Googlesta kaikki sanonnat ja termit kirjeeseensä. Rachel tulee asumaan Helena Huumosen luona. Ari Lääperi kertoi Rachelista ja hänen tulovaiheistaan Suomeen: Ensi viikonvaihteessa hän tulee Karkkuun, josta Ari noutaa hänet Heinolaan. Rachel menee 11.8. Heinolan lukioon 2. vuosikurssille koko lukuvuodeksi.
•	Ari Lääperi kertoi varoituksen sanoja ja tärkeitä ohjeita H1N1-viruksen aiheuttamasta influenssasta: Tartunta lähes aina pisaratartunta tai käsien kautta. Ohje klubilaisille on, että kättely jää pois tervehtiessä niin kauaksi aikaa, kun flunssa on uhkaamassa. Oireet ovat nopeasti alkava korkea kuume, sitten väsymys, suolisto-oireita. Virus on ylähengitystiehen vaikuttava. Taudin kesto yleensä 14 päivää, hoidettuna 2 viikkoa, eli koska H1N1-flunssa on viruspohjainen, on sen hoito ehkäistä muiden sairauksien syntymistä. Lääkityksenä Tamiflu, jota lääkäri voi määrätä puhelimitse suoraan apteekkiin. Riskiryhmät ovat raskautetut, sokeritautiset, kasvaimista hoidossa olevat, sydämen vajaatoimintoiset.  Yli 65-vuotiaat rokotetaan. Pahimpia jälkitauteja on esim. keuhkokuume. H1N1-influenssa on podettava reilusti, eikä  saa uhitella terveyden kustannuksella.
•	Helena Huumonen vaihto-oppilaan isäntäperheenä toivoi, että klubilaisten perheet järjestäisivät Rachelille viikonloppuisin vaikka vaatimatontakin ohjelmaa, koska hän joutuu työnsä vuoksi olemaan paljon pois Heinolasta.
•	Cesile kertoi lyhyesti itsestään: Koti Ranskassa lähellä Bordeauxia pienessä Heinolan kokoisessa kaupungissa, opiskelee kirjallisuutta ja kieliä. Puhuu englantia.
•	Varapresidentti päätti kokouksen klo 12.50, mutta keskustelu ei jatkunut varapresidentin kehoituksesta huolimatta.

Launo Tuura
2. sihteerin sijainen

Heinolan Rotaryklubi
Viikkokokous

Kokousajankohta:	21.7.2009  lounaskokous  klo 11.45…13.00
Kokouspaikka:	Hotelli Kumpeli, 1. krs ravintolasali
Läsnä:	13 varsinaista jäsentä, 1 kunniajäsen (Kali Huttunen)
.	
	
•	Varapresidentti Helena Huumonen avasi tilaisuuden ja toivotti läsnäolijat tervetulleiksi.
•	Tilaisuus oli ainoastaan kokoontuminenlounas- ja kahvitilaisuus Kumpelin ravintolasalissa. 
•	Kokouksessa käytiin hyvin vilkasta keskustelua monesta aiheesta, joista päällimmäisinä mainittakoon kalastelu ja luontoarvot. Ilmapiiri oli varsin iloinen.
•	Varapresidentti päätti kokouksen klo 13.00.

Launo Tuura
2. sihteerin sijainen